cyanic-selkie/wikianc huggingface dataset:
పత్రలేఖ పాల్
కెరీర్
పత్రలేఖ రాజ్‌కుమార్ రావు సరసన సిటీలైట్స్ డ్రామాలో ప్రముఖ పాత్రతో సినీ రంగ ప్రవేశం చేసింది. హన్సల్ మెహతా దర్శకత్వం వహించిన ఈ చిత్రం రాజస్థాన్‌లో నివసిస్తున్న ఓ పేద జంట, జీవనోపాధి కోసం ముంబైకి వెళ్ళిన కథను చెబుతుంది. తక్కువ బడ్జెట్‌తో రూపొందించబడిన ఈ చిత్రం వాణిజ్యపరంగా విజయవంతమైంది, విమర్శకుల నుండి ఆమెకు సానుకూల సమీక్షలు వచ్చాయి.
ఆమె తదుపరి చిత్రం, లవ్ గేమ్స్. ఇది, విక్రమ్ భట్ దర్శకత్వం వహించిన అర్బన్-థ్రిల్లర్. ముఖేష్ భట్, మహేష్ భట్ నిర్మించారు. ఈ చిత్రం తారాగణంలో పత్రలేఖ, గౌరవ్ అరోరా, తారా అలీషా బెర్రీ ఉన్నారు.
మైసూరులో దసరా ఉత్సవాలు
కుడి|thumb|200x200px|మైసూరులో దసరా ఉత్సవాల సమయంలో జరిగే ఊరేగింపు మైసూరులో జరిగే దసరా ఉత్సవాలు కర్ణాటక రాష్ట్ర పండుగ (నదహబ్బ). ఈ నవరాత్రి ఉత్సవాలు విజయదశమితో కలిపి పదిరోజులు వరుసగా జరుపుకుంటారు. ఎక్కువగా దసరా పండుగ సెప్టెంబరు, అక్టోబరు నెలల్లో వస్తుంది. హిందూ పురాణాలను అనుసరించి విజయదశమి చెడుపై మంచి విజయానికి సంకేతంగా జరుపుకుంటారు. తొమ్మిదిరోజులు వివిధ అవతారాల్లో మహిషాసురుని సేనలను నాశనం చేసిన పరాశక్తి తొమ్మిదోరోజున మహిషాసురుణ్ణి సంహరించింది. ఆ  విజయానికి సూచనగా ఆ తరువాతిరోజు విజయదశమిగా పండుగ జరుపుకుంటారు ప్రజలు. మైసూరులోని అమ్మవారి పేరు చాముండేశ్వరీదేవి. మైసూరు దసరా ఉత్సవాలకు వందల ఏళ్ళ చరిత్ర ఉంది. ఈ పదిరోజులు జరిగే, పూజలు, ఉత్సవాలు, ఊరేగింపులు దేశంలోని పర్యాటకులనే కాక, విదేశీయులనూ ఆకట్టుకోవడం విశేషం. ఈ ఉత్సవాలు చూసేందుకు ప్రతీ ఏడూ లక్షల సంఖ్యలో పర్యాటకులు మైసూరు వస్తూంటారు. 2010 నాటికి  ఈ ఉత్సవాలు మొదలుపెట్టి 400 ఏళ్ళు అయ్యాయి.
పండుగ విశేషాలు
కుడి|thumb|200x200px|దీపకాంతుల్లో వెలిగిపో తున్న  [[మైసూరు ప్యాలెస్.  (ఇందులోనే  దసరా  ఉత్సవాలు నిర్వహిస్తారు.)]] 15వ శతాబ్దంలో విజయనగర రాజులు దసరా ఉత్సవాలు నిర్వహించడం ప్రారంభించారు. దీనికి మనకు చారిత్రక ఆధారులు కూడా లభిస్తున్నాయి. పర్షియాకు చెందిన రాయబారి అబ్దుర్ రజాక్ తన పుస్తకం మట్లా-ఉస్-సదైన్ వా మజ్మా-ఉల్-బహ్రెయిన్  అనే పుస్తకంలో విజయనగర సామ్రాజ్యంలో రాజులు జరిపిస్తున్న దసరా ఉత్సవాల గురించి రాసుకున్నారు. ఈ పుస్తకంలో 1304-1470 వరకు ఆయనకు తెలిసిన ప్రపంచ చరిత్ర గురించి రాశారు. అలా మనకు 15వ శతాబ్దం కన్నా ముందే దసరా ఉత్సవాలు ఘనంగా జరిగేవని తెలుస్తుంది.
విజయనగర సామ్రాజ్య పతనం తరువాత మైసూరు రాజులైన ఉడయార్లు మైసూరుకు దగ్గర్లో ఉన్న శ్రీరంగపట్నలో దసరా ఉత్సవాలు ప్రారంభించారు. రాజా ఉడయార్ I (1578-1617) 1610లో ఈ ఉత్సవాలను మొదలుపెట్టారు. ఈ పదిరోజులూ మైసూరు ప్యాలెస్, చాముండీ కొండ దీప కాంతుల్లో వెలిగిపోతుంది. ఈ రెండూ చూడటనాకి కూడా పర్యాటకులు ఎంతో ఉత్సాహం చూపిస్తుంటారు. 1805లో కృష్ణరాజ ఉడయార్ III సమయం నుండి దసరా సమయంలో మైసూరు ప్యాలస్ లో ప్రత్యేక రాజదర్బారు నిర్వహించడం మొదలుపెట్టారు. ఆ తరువాత అది ఆచారంగా మారిపోయింది. ఈ దర్బారులో రాజబంధువులు, రాజకుటుంబాలు, అతిథులు, అధికారులు, ప్రజలు తదితరులు పాల్గొనేవారు. 2013 డిసెంబరులో శ్రీకంఠ ఉడయారు చనిపోయేంతవరకూ ఈ ఆచారం కొనసాగుతూ వచ్చింది. కానీ ఆయన మరణానంతరం బంగారపు రాజసింహాసనంపై, రాచఖడ్గం అయిన "పట్టడ కత్తి"ని ఉంచి ఈ దర్బారు నిర్వహిస్తున్నారు. నవరాత్రుల్లో తొమ్మిదో రోజైన మహర్నవమి నాడు ఈ రాచఖడ్గాన్ని ఏనుగులు, గుర్రాలు, ఒంటెలతో కలిపి ఊరేగింపుగా తీసుకువచ్చి, పూజలు చేస్తారు.
మూలాలు
వర్గం:కర్ణాటక వర్గం:పండుగలు వర్గం:ఏనుగులు
స్నిగ్థత
విరూప బలాల ప్రబల్యంవల్ల ఘన పదార్ధాల ఆకారం మారుతుంది. అయినా అంతరిక బలాలు బాహ్య బలాలను నిరోధిస్తాయి.బాహ్యబలం పని చేయడం మానిన వెంటనే సామాన్యంగా వాటి కున్న ఆకారాన్ని తిరిగి పొందగలవు.కాని ద్రవ పదార్ధాలుα, వాయుపదార్ధాలు విరూప బలం ఎంత అల్పమైనా దాని ప్రాబల్యం ప్రవహిస్తాయేగాని ఆ బలాన్ని నిరేధించి నిలువలేవు. ఇది చలనంలో లేని ప్రవాహాలకే వర్తిస్తుంది.అంటే సాంఖ్యాక పరిస్థితులలో మాత్రమే ప్రవాహులలో విరూపణ ప్రతి బలాలు ఉండవన్న మాట.కాని సమాతాస్థితి పొందే ముందు అంటే ప్రవాహికదులుతున్నంత కాలం ప్రవాహులలో విరూపణ బలాలు ఉండవచ్చు.చలనంలో ఉన్న ప్రవాహులలో ఉండే అటువంటి విరూపణ బలాలను సూచిస్తుంది.
వివరణ
ప్రవాహంలో ఉన్న ద్రవంలో, లేదా వాయువులలో, వేగము అంతటా సమంగా ఉండదు. ప్రవాహ దిశకు సమాంతరంగా ఉన్న పొర అంతటా ద్రవ్యవేగంకి ఒకే విలువ ఉంటుంది. ప్రవాహదిశాకు లంబంగా ఉండే పొరలలో వేగము స్థిరంగా ఉండదు. thumbnail పతములో చూపిన్నట్లు సమాంతరంగా ఉన్న పొరలలోని ద్రవము విభిన్న వేగాలతో ప్రవహిస్తుందను కోవచ్చు.Α, Βపొరలలో ద్రవవేగానికి స్థిరమైన విలువ (v, v+dVల మధ్య) ఉందను కొందాము.పై తలం Aలోని ద్రవవేగం V+dV;కింది తలంBలోని ద్రవవేగం అవుతాయి.B పొరలోని ద్రవవేగాన్ని హ్వ్చ్చించడానికి తలంAలోని ద్రవము Aపొరలలోని ద్రవవేగాన్ని తగ్గించడానికి తలంBలోని ద్రవమూ ప్రయత్నిస్తాయి.అందువల్ల పొర రెండు తలాల మీదా విరూపణ స్వభావం గల బలాలు పనిచేస్తాయి.రెండు తలాల మీది విరూపణ ప్రతి బలాలకు ఒకే పరిమాణముంటుంది.కాని అవి వ్యతిరేక దిశలలో పనిచేయడం వల్ల ప్రవాహాన్ని నిరోధిస్తాయి.ప్రవాహుల ఈ స్వభావాన్ని స్నిగ్థత అంటారు. గమనంలో ఉన్న వస్తువును ఘర్షణ నిరోధించినట్లే సాపేక్ష వేగంలో జరిగే ప్రవాహాన్ని స్నిగ్థతా బలాలు నిరోధిస్తాయి.అందువల్ల స్నిగ్థతను అంతర్ఘర్షణ అంటారు.
స్నిగ్థత బలాలు సాపేక్ష వేగాన్ని ప్రతిఘటిస్తున్నా ప్రవాహదిశకు సమాంతరంగా, అంటే స్పర్శ రేఖ దిశలో ప్రవాహిమీద బాహ్యబలము పనిచేయడం మానగానే స్నిగ్థత బలాల పొరల మధ్య ఉన్న సాపేక్ష వేగ్గాన్ని పోగొట్టి ప్రవాహాన్ని ఆపుచేస్తాయి.కలవలో సాగే నీటి ప్రవాహాన్ని ఇందుకు ఉదాహరణగా తిసుకుందాము.కాలవలో నేలను ఆనుకొని ఉన్న పొర కదలదు. ఆపైన ఉన్న పొరలలో వేగము పొరపొరకు ఎక్కువవుతూ వచ్చి తలంలో ఉన్న పొరకు గరిష్థమైన వేగముంటుంది.అంటే పొరలలో నీరు సాపేక్ష వేగంతో ప్రవహిస్తుందన్నమాట.కాలవ మీద పనిచేస్తూ ప్రవాహాన్ని కలిగించే బలాన్ని నిలిపివేస్తే నీటిలో ఉన్న స్నిగ్థత బలాలు పొరల మధ్య ఉండే సపేక్ష వేగాన్ని క్రమంగా తగ్గించి ప్రవాహాన్ని ఆపివేస్తాయి. గాజు బీకరులో నీరు పోసి ఒక గాజు కడ్డీని అందులో ముంచి గిరగిరా తిప్పితే కడ్డీతో పాటు నీరు కూడా తిరుగుతుంది. బీకరును ఆనుకొని ఉన్న భాగాలు తిరగవు. మధ్యలో ఉన్న భాగాలు తిరిగినా వాటి వేగము బీకర్ గోడల వైపు తగ్గుతూ వస్తుంది.ఇప్పుడు కద్దీ తిప్పడం మానితే కొంత సేపటికి నీరు కూడా తిరగడం మానుతుంది.
చెరువులలోనూ, సముద్రంలోనూ నీటి అలలను చూస్తము కదా.ఈ అలలు ఏర్పడటానికి కారణము గాలి వీచటమే. గాలి ఆగిన వేంటనే అలలు కూడా ఆగిపోవడానికి ఈ స్నిగ్థతా బలాల్లే కారణము. గాలిలో వర్ష బిందువులు కింద పడుతూ ఉంటే గాలి పొరలలో ఏర్పడే స్నిగ్థ్ద్త బలాల వల్లనే బిందువుల వేగము భుమ్యాకర్షణ వల్ల క్రమంగా హెచ్చకుండా స్థిరమైన విలువను పొందుతుంది. న్యూటన్ ఉహనల ప్రకారం సమానాంతర పొరలలో ప్రవహించే ప్రవాహిలో పొరల మధ్య ఏర్పడే విరూప బలం (F) పొరతల వైశాల్యంAకి, ప్రవాహ దిశకు లంబంగా ఉండే వేగ స్రవణతకూ అనులోమాను పాతంలో ఉంటుంది.
అంటే FαAdV/dx అని వ్రయవచ్చు.లేదా F=η.A.dV/dx η విలువ ద్రవాన్ని బట్టి మారుతూ ఉండే స్థిరాంకము.దీనిని స్నిగ్థత గణకము అంటారు.dV/dxను పొరల మధ్య వేగపుదీణత అంటారు.స్నిగ్థత గుణకాన్ని ఈ విధంగా నిర్వచించవచ్చు. ప్రవాహ దిశకు లంబంగా, పొరల మధ్య ప్రమాణ వేగ ప్రవీణత ఉన్నప్పుడు ప్రమాణ వైశాల్యంగల పొరమీది నిరూపణబలాన్ని స్నిగ్థత గుణకము అంటారు.ηను చల స్నిగ్థత అంటారు.దీనికి మితులు: (η) = (F) / (A) [dV/dr] లేదా (η) = (ML-1T-1) C.G.S పద్ధతిలో ηకు ప్రమాణం పాయిస్.ఒక పాయిస్ డైన్-సెకన్- (సెం.మి.)2 తో సమాణము. S.I.పద్ధతిలోηనుNs.m-2 లో వ్రయవలె. స్నిగ్థతకు, సాంద్రతకు గల నిష్పత్తిని గతిక స్నిగ్థత అంటారు.దీనినిμఅనే గ్రీకు అక్షరంతో సూచిస్తారు.ఇంజనీర్లు, గణిత శాస్త్రవేత్తలు స్నిగ్థతను సూచించడానికి గతిక స్నిగ్థతను ఉపయోగిస్తారు.μకు మితులు[L2T-1]మితుల ప్రకారం μను cm2s-1అని సూచించవలె. దీనిని స్టోక్స్ ప్రమాణంగా ఉపయోగిస్తారు. S.I.పద్ధతిలో μ నుm2s-1అని వ్రయవలె.కాని m2s-1 లో వచ్చే μ విలువ 10^4 స్టోక్స్కు సమానము.
బయట లంకెలు
వర్గం:భౌతిక శాస్త్రం
జీశాట్-16
ఈ ఉపగ్రహం బరువు 3181 కిలోలు. ఇంతటి బరువున్న ఉపగ్రహాన్ని ప్రయోగించే సామర్థ్యం మన దగ్గర ఉన్న జీఎస్‌ఎల్‌వీ- మార్క్ - I, మార్క్ - II లకు లేకపోవడంతో ఇస్రో ఏరియెన్ రాకెట్ ద్వారా ప్రయోగించాల్సి వచ్చింది. భావి కమ్యూనికేషన్ ఉపగ్రహాలను సైతం ప్రయోగించే ఉద్దేశంతో జీఎస్‌ఎల్‌వీ మార్క్ - III అనే నౌకను ఇస్రో అభివృద్ధి చేసింది. 4,500 కిలోల బరువున్న ఉపగ్రహాలను సైతం జీఎస్‌ఎల్‌వీ-మార్క్ - III ప్రయోగించ గలదు. జీశాట్-16 ద్వారా ఇన్‌శాట్ వ్యవస్థ మరింత బలపడింది.
ఇన్‌శాట్ చరిత్ర
ఇన్‌శాట్ (ఇండియన్ నేషనల్ శాటిలైట్ సిస్టమ్) వ్యవస్థను ఇస్రో 1983లో ప్రారంభించింది. ఆసియా పసిఫిక్ ప్రాంతంలో అతి పెద్ద కమ్యూనికేషన్ వ్యవస్థల్లో ఇన్‌శాట్ ఒకటి. అంతరిక్ష విభాగం, దూరదర్శన్ ఆల్ ఇండియా రేడియో, టె లికమ్యూనికేషన్స్‌విభాగం, భారత వాతావరణ విభాగం సంయుక్తంగా ఈ కార్యక్రమాన్ని నిర్వహిస్తున్నాయి. ఉపగ్రహ ఆధారిత రేడియో, టీవీ కార్యక్రమాల ప్రసారం, డెరైక్ట్ టు హోం (డీటీహెచ్), టెలివిజన్ సేవలు, టెలికమ్యూనికేషన్స్, వాతావరణ సమాచార సేకరణ, హెచ్చరికల జారీ, విపత్తు నిర్వహణ, వీడియో కాన్ఫరెన్సింగ్, టెలి ఎడ్యుకేషన్, టెలి మెడిసిన్, వీశాట్ మొదలైన సేవలను ఇన్‌శాట్ వ్యవస్థ అందిస్తుంది. ఈ వ్యవస్థలోని ఉపగ్రహాలను జియో స్టేషనరీ, జియో సింక్రనస్ కక్ష్యల్లోకి ప్రవేశపెట్టడానికి ఇస్రో జియో స్టేషనరీ లాంచ్ వెహికల్ (జీ ఎస్‌ఎల్‌వీ) నౌకను అభివృద్ధి చేసింది. దీని పేలోడ్ సామర్థ్యం తక్కువగా ఉండడంతో ఐరోపాకు చెందిన ఏరియెన్ రాకెట్ ద్వారా అత్యధిక ఇన్‌శాట్ ఉపగ్రహాలను ప్రయోగించారు. ఈ సమస్యను అధిగమించే లక్ష్యంతో ఇస్రో జీఎస్‌ఎల్‌వీ - మార్క్ - III అనే కొత్త తరహా వ్యవస్థను అభివృద్ధి చేసింది. ఇన్‌శాట్ వ్యవస్థలో భాగంగానే జీశాట్ ఉపగ్రహాలను ఇస్రో ప్రయోగిస్తుంది. ఇన్‌శాట్ ఉపగ్రహాలలోని ప్రధాన పరికరాలు, ట్రాన్స్‌పాండర్లు. ఇవి రిసీవర్, ట్రాన్స్ మీటర్, మాడ్యులేటర్‌ల కలయికగా పనిచేస్తాయి. వీటి ద్వారానే అప్‌లింక్, డౌన్‌లింక్ ఫ్రీక్వెన్సీలో కమ్యూనికేషన్స్ నిర్వహిస్తారు.
జీశాట్-16 స్వరూపం -సేవలు
జీశాట్ 16 బరువు 3181.6 కిలోలు. దీనిలో 440 న్యూట న్ల బలం ఉత్పత్తి చేసే లిక్విడ్ అపోజీ మోటారు (LAM) ఉంది. దీనిలో మోనో మిథైల్ హైడ్రోజన్‌ను ఇంధనంగా, నత్రజని ఆక్సైడ్లను మిశ్రమంగా ఉపయోగిస్తారు. దీని జీవిత కాలం 12 ఏళ్లు.
జీశాట్ 16 ఉపగ్రహంలో మొత్తం 48 కమ్యూనికేషన్ ట్రాన్స్‌పాండర్లు ఉన్నాయి. ఇదివరకు ఇస్రో అభివృద్ధి చేసిన కమ్యూనికేషన్ ఉపగ్రహాల్లో ఇన్ని ట్రాన్స్ పాండర్లు లేవు. జీశాట్ 16లో 12 కేయూ బ్యాండ్, 24 సీ బ్యాండ్, 12 అప్సర ఎక్స్‌టెండెడ్ ఎల్ బ్యాండ్ ట్రాన్స్‌పాండర్లు ఉన్నాయి. క్యూబ్యాండ్ ట్రాన్స్‌పాండర్లలో ఒక్కోదానిలో 36 మెగాహెర్ట్జ్ బ్యాండ్ విడ్త్‌లో దేశ ప్రధాన భూభాగం, అండమాన్,నికోబార్ దీవుల కవరేజీ ఉంటుంది. భారత భూభూగం, దీవుల ప్రాంతాల్లో 24 సీ బ్యాండ్, 12 ఎక్స్‌టెండెడ్, ట్రాన్స్‌పాండర్లు తమ సేవలను అందిస్తాయి. జీశాట్ 16 ఉపగ్రహం ద్వారా టీవీ, టెలిఫోన్, ఇంటర్నెట్ సేవలు ప్రభుత్వ, ప్రైవేటు రంగంలో విస్తరించనున్నాయి.
ఇన్‌శాట్-3ఈకి ప్రత్యామ్నాయంగా
thumb|200x200px|ఇస్రో లోగోలో పైకి గురి పెట్టిన బాణం గుర్తు రాకెట్టును, అటూ ఇటూ ఉన్న సౌర ఫలకాలు ఉపగ్రహాన్నీ సూచిస్తాయి. ఈ ఏడాది ఏప్రిల్‌లో ఇన్‌శాట్-3ఈ ఉపగ్రహం విఫలమవడంతో దాని స్థానంలో జీశాట్ 16ను ఇస్రో వేగంగా అభివృద్ధి చేసింది. ఈ ఏడాది జనవరిలో జీఎస్‌ఎల్‌వీ-డి5 ద్వారా ఇస్రో జీశాట్-14 ప్రయోగం అనంతరం జరిగిన కమ్యూనికేషన్ ప్రయోగమిదే. మునుపెన్నడూ ఇస్రో ఈ స్థాయిలో భారీ ఉపగ్రహాన్ని ప్రయోగించలేదు. ఏరియెన్ అంతరిక్ష కేంద్రం నుంచి జీశాట్-16ను ప్రయోగించిన తర్వాత లిక్విడ్ అపోజీ మీటరు (LAM)ను డిసెంబరు 8న మండించి మొదటి కక్ష్య మార్పిడి నిర్వహించారు. డిసెంబరు 12న ఉపగ్రహాన్ని భూస్థిర కక్ష్యలోకి ప్రవేశపెట్టారు.
అవరోధాలు
ఇప్పటివరకు ఇన్‌శాట్ వ్యవస్థలో 188 ట్రాన్స్‌పాండర్లు ఉన్నాయి. ఇన్‌శాట్ వ్యవస్థలో టెలిమెడిసిన్, టెలి ఎడ్యుకేషన్ కమ్యూనికేషన్ సేవలను ఈ ట్రాన్స్ పాండర్లు అందిస్తున్నాయి. జీశాట్-16 ప్రయోగంతో వీటి సంఖ్య 236కు చేరింది. అయినప్పటికీ, డిమాండ్‌కు తగ్గట్టుగా ఇస్రో ట్రాన్స్‌పాండర్లను అభివృద్ధి చేసి ప్రయోగించలేకపోతోంది. డిమాండ్‌కు తగ్గట్టుగా ప్రయోగించలేకపోవడంతో 95 ట్రాన్స్‌పాండర్ల వరకు ఇస్రో విదేశీ కంపెనీల నుంచి లీజుకు తీసుకొని దేశ అవసరాలకు వినియోగిస్తుంది. ముఖ్యంగా డీటీహెచ్ సేవలకు ఎక్కువగా వీటిని వినియోగిస్తున్నాం.
విఫలం
పీఎస్‌ఎల్‌వీ అందుబాటులోకి వచ్చిన తర్వాత భారత్ తన రిమోట్ సెన్సింగ్ ఉపగ్రహాలను విజయవంతంగా నింగిలోకి ప్రవేశపెడుతోంది. ఇప్పటివరకు జరిగిన 28 పీఎస్‌ఎల్‌వీ ప్రయోగాల్లో వరుసగా 27 విజయాలను పీఎస్‌ఎల్‌వీ నమోదు చేసుకుంది. విదేశీ ఉపగ్రహాలను కూడా ఇస్రో పీఎస్‌ఎల్‌వీ ద్వారా ప్రయోగిస్తుంది. ఇదే విజయం ఇన్‌శాట్/జీశాట్ వ్యవస్థ ఉపగ్రహాల ప్రయోగంలో నమోదు కావడం లేదు. దీనికి ప్రధాన కారణం జీఎస్‌ఎల్‌వీ వైఫల్యాలే. ఇప్పటివరకు నిర్వహించిన 8 జీఎస్‌ఎల్‌వీ ప్రయోగాల్లో మూడు విఫలమయ్యాయి.
అవి: 1. GSL-V FO2, 2. GSLV-D3, 3. GSLV-FO6. జీఎస్‌ఎల్‌వీకి కావాల్సిన క్రయోజెనిక్ ఇంజన్ టెక్నాలజీ సరఫరాకు అమెరికా ఒత్తిళ్లకు తలొగ్గి రష్యా 1990లో నిరాకరించడంతో 1996లో దేశీయ క్రయోజెనిక్ ఇంజన్ నిర్మాణం మొదలైంది. దేశీయ క్రయోజెనిక్ ఇంజన్ 2010లో అభివృద్ధి చేసినప్పటికీ, అదే ఏడాది ఏప్రిల్ 15న జరిగిన జీఎస్‌ఎల్‌వీ-డి3 ప్రయోగం విఫలమైంది. ఈ ఏడాది జనవరి 5న చేపట్టిన జీఎస్‌ఎల్‌వీ-డి5 ప్రయోగంలో చివరకు దేశీయ క్రయోజెనిక్ ఇంజన్‌ను విజయవంతంగా పరీక్షించారు.
మూలాలు
వర్గం:భౌతిక శాస్త్రం వర్గం:కృత్రిమ ఉపగ్రహాలు వర్గం:ఇస్రో ప్రయోగించిన ఉపగ్రహాలు వర్గం:జీశాట్ శ్రేణి ఉపగ్రహాలు
ప్రధాన శాస్త్ర పరిశోధన సంస్థల జాబితా
కింద ఇవ్వబడినది భారతదేశంలో ఉన్న వివిధ శాస్త్ర పరిశోధన సంస్థల పేర్లు, అవి ఉన్న కేంద్రాలు
మూలాలు
వర్గం:పరిశోధనా సంస్థలు వర్గం:భౌతిక శాస్త్రం వర్గం:జాబితాలు
ఆరోగ్యానికి పానీయాలు
నిత్యజీవతంలో చిన్న చిన్న పలు ఆరోగ్య సమస్యలు ఎదుర్కోంటూ ఉంటాము. ప్రతి దానికి డాక్టరు వద్దకు పరుగెత్తుకెళ్ళడం సాధ్యం కాదు. అంత అవసరం కుడా ఉండదు. అలాంటి సమయాల్లో మనకు అందుబాటులో ఉన్న వస్తువులతో ఆరోగ్యసమస్యల్ని తేలికగా అధిగమించవచ్చునని అద్యయనం చేసిన నిపునులు సూచిస్తున్నారు.
కొన్ని రకాల పానీయాలు
thumb|250x250px|కొలంబియాలో పాపయుయేలా అనే ప్రత్యేక పండ్ల నుండి తయారైన సహజ ఆరోగ్య పానీయ చిత్రదృశ్యం
నిద్ర రావడనికి మాత్రలు వాడేకంటే ... పడుకునే ముండు వెచ్చటి పాలు తీసుకుంటే ప్రయోజము ఉంటుంది. పాలు నిద్రకు ఉపయోగపడే " ట్రిప్టోఫాన్స్ " లను ఉత్తేజపరుస్తుంది.
వెలుపలి లంకెలు
వర్గం:పానీయాలు
బలి పాడ్యమి
బలి ప్రతిపాద ను బలిపాడ్యమి, పాడ్వ, విరప్రతిపాద లేదా ద్యుతప్రతిపాద అని కూడా పిలుస్తారు. ఇది హిందువుల పండుగ దీపావళికి నాలుగు రోజుల తరువాత వచ్చే పండుగ. ఈపండుగను దైత్య రాజు బలి చక్రవర్తి భూమిపైకి వచ్చే రొజున జరుపుతారు. గ్రిగారియన్ కేలండరు ప్రకారం ఈ పండుగ ప్రతీ సంవత్సరం అక్టోబరు- నవంబరు నెలలలో వస్తుంది. హిందువుల చాంద్రమానం ప్రకారం ఇది కార్తీక మాసంలోని మొదటి రోజున వస్తుంది. భారతదేశంలోని గుజరాత్, రాజస్థాన్ వంటి ప్రాంతాలలో ఇది విక్రమ సంవత్సరపు నూతన సంవత్సర దినోత్సవం రోజున జరుపుకుంటారు. దీనిని బేస్తు వరస్ లేదా వర్ష ప్రతిపాద అని పిలుస్తారు.
బలిప్రతిపాద మహాబలి సంవత్సరానికి ఒకసారి భూమికి తిరిగి రావడం,  వామనుడు సాధించిన  విజయం సాధించిన జ్ఞాపకార్థం జరుపుకుంటారు. విష్ణువు దశావతారాలలో ఐదవ అవతారమైన వామనుడు అసురులపై సాధించిన విజయాన్ని సూచిస్తుంది. బలి విష్ణు భక్తుడు, శాంతియుతంగా పరిపాలన చేస్తున్న దయగల పరిపాలకుడు. అతను చేస్తున్న యాగానికి విష్ణువు వామనావతారంలో వెళ్ళి మూడు అడుగుల నేలను కోరుకుంటాడు. ఆ క్రమంలో బలి చక్రవర్తి విష్ణువును సంవత్సరానికి ఒకసారి భూమిపైకి వచ్చే వరం కావాలని కోరుకుంటాడు. అందుకు శ్రీమహావిష్ణువు అంగీకరిస్తాడు.
మూలాలు
వర్గం:హిందువుల పండుగలు
అక్షయ్ ఖన్నా
అక్షయ్ ఖన్నా (జననం 28 మార్చి 1975) భారతదేశానికి చెందిన సినిమా నటుడు. ఆయన నటుడు, రాజకీయ నాయకుడు వినోద్ ఖన్నా పెద్ద కుమారుడు, నటుడు రాహుల్ ఖన్నా కు తమ్ముడు.
బయటి లింకులు
వర్గం:1975 జననాలు
వేరుశనగ పప్పు
Ground nuts, వేరుశనగ పప్పు
నూనెగింజలు. ఈ గింజలలో నూనె శాతం ఎక్కువ. వంటనూనె ప్రధానంగా వీటి నుండే తీస్తారు. భారత్ యావత్తూ పండే ఈ పంట, ఆంధ్రలో ప్రధాన మెట్ట పంట. నీరు తక్కువగా దొరికే రాయలసీమ ప్రాంతంలో ఇది ప్రధాన పంట. వేరు శెనగ చౌకగా దొరికే మాంసకత్తులు ఉన్న శాకాహారము. ఒక కిలో మాంసములో లభించే మాంసకృత్తులు అదే మోతాదు వేరుశెనగలో లభిస్తాయి. ఒక కోడి గుడ్డుకి సమానము వేరుశెనగ పప్పును తీసుకొని అంచనావేస్తే .. గుడ్డులో కంటే రెండున్నర రెట్లు ఎక్కువగాగానే మాంసకృత్తులు ఉంటాయి. నేలలోపల కాస్తాయి కాబట్టి వీటిని గ్రౌండ్‌నట్స్‌ అనీ అంటారు. దక్షిణ అమెరికాలోని పెరూ వీటి స్వస్థలం. అక్కడనుంచి అన్ని ప్రాంతాలకూ విస్తరించాయి. ప్రస్తుతం వీటి ఉత్పత్తిలో చైనా భారత్‌లదే అగ్రస్థానం. అయినప్పటికీ ఈ రెండు దేశాలనుంచి ఎగుమతుల శాతం చాలా తక్కువ. ఎందుకంటే నూనె రూపంలో వీటిని తాగేస్తున్నారిక్కడ. అదేసమయంలో ప్రపంచవ్యాప్తంగా అస్సలు పల్లీల్ని పండించని యూరోపియన్‌ యూనియన్‌ వెుత్తంగా పల్లీల వాడకంలో ప్రథమస్థానంలో ఉండటం విశేషం. ఆహారంగానే కాదు... పారిశ్రామికంగానూ వేరుసెనగలు ఉపయోగమేనట. నైట్రోగ్లిజరిన్‌, సబ్బులు, రంగులు, వార్నిష్‌, కీటకసంహారిణుల తయారీలోనూ వాడుతున్నారు. వీటిల్లోని ప్రోటీన్‌ నుంచి వస్త్రాలకు సంబంధించిన దారాల్ని సైతం రూపొందిస్తున్నారు. తొక్కలతో ప్లాస్టిక్‌, బోర్డులు, కాగితం తయారీలో వాడే సెల్యులోజ్‌నీ చేస్తున్నారు. ఇంజిన్లను ఈ ఇంధనంతోనే నడిపించాడట రుడాల్ఫ్‌ డీజిల్‌. శరీరంలోని భాగాలన్నీ చక్కని సమన్వయంతో పనిచేయాలంటే శక్తి, ప్రొటీన్‌, ఫాస్ఫరస్‌, థైమీన్‌, నియాసిన్‌ అనే ఐదు పోషకాలూ ఎంతో అవసరం. ఈ ఐదు రకాలూ వేరుసెనగపప్పుల్లో పుష్కలంగా లభ్యమవుతాయి. * ఎ, బి, సి, ఇతో కలిపి వెుత్తం 13 రకాల విటమిన్లూ; ఐరన్‌, కాల్షియం, జింక్‌, బోరాన్‌... వంటి 26 రకాల కీలక ఖనిజాలూ వీటిల్లో ఉన్నాయి. * పల్లీల్లో గుండెకు మేలు చేసే వోనో అన్‌శాచ్యురేటెడ్‌ కొవ్వుల శాతమే ఎక్కువ. ఇందులోని ప్రోటీన్‌శాతం మాంసం, గుడ్లలోకన్నా ఎక్కువ. * పెరిగే పిల్లలకూ గర్భిణులకూ పాలిచ్చే తల్లులకూ ఇవి ఎంతో మంచివి. వేయించిన తాజాగింజల్ని బెల్లం, మేకపాలతో కలిపి ఇస్తే రోగనిరోధకశక్తి పెరుగుతుందట. హెపటైటిస్‌, ట్యుబర్‌క్యులోసిస్‌ వంటివి రాకుండా ఉంటాయి. * హీవోఫీలియాతో బాధపడేవాళ్లకి ఇవి ఎంతో మంచివి. ముక్కునుంచి రక్తం కారుతుంటే కాసిని వేరుసెనగపప్పు తింటే తగ్గుతుందట. అలాగే నెలసరి సమయాల్లో అధిక రక్తస్రావంతో బాధపడే మహిళలు కొంచెం పల్లీలు నానబెట్టి బెల్లంతో కలిపితింటే ఐరన్‌తోపాటు అన్ని రకాల పోషకాలూ అందుతాయి. యాంటీఆక్సిడెంట్లకు ఇవి మంచి నిల్వలు. వేయించిన పల్లీల్లో అయితే వీటి శాతం బ్లాక్‌బెర్రీ, స్ట్రాబెర్రీల్లోకన్నా ఎక్కువ. క్యారెట్లు, బీట్‌రూట్‌లతో పోలిస్తే ఇంకా ఎక్కువని ఇటీవల పరిశోధనల్లో తేలింది.. ఎందుకంటే ఇందులోని పి-కౌమారిక్‌ ఆమ్లం వేయించినప్పుడు 22 శాతం పెరుగుతుందట. * వీటిల్లోని రిజవెరాట్రాల్‌ అనే రసాయనం హృద్రోగాలనుంచీ, క్యాన్సర్ల బారినుంచీ రక్షిస్తుంది. వృద్ధాప్యం దరిచేరకుండా నిత్యయవ్వనంతో ఉండేలా చేస్తుంది. * నియాసిన్‌ లోపం కారణంగా వచ్చే దీర్ఘకాలిక డయేరియా బాధితులకీ వేరుసెనగ మంచిదేనట. మేకపాలలో కాస్త నిమ్మరసం పిండి తాగి ఓ గుప్పెడు వేయించిన పల్లీలు తింటే ఈ వ్యాధి తగ్గుతుందట. * తాజా పచ్చి పల్లీలకు చిటికెడు ఉప్పురాసి తింటే చిగుళ్లు గట్టిబడి దంతాల్ని సంరక్షిస్తాయి. మాంసకృత్తులతో పాటు ->
కాల్సియం, ఫాస్పరస్, ఇనుము, జింక్, బోరాన్, విటమిన్ ఇ, రేస్వేరప్రాల్ (resweraprol) -anti oxydent పోలి ఫెనాల్స్,. ఉంటాయి. ఇవన్నీ శరీరానికి మేలు చేస్తాయి.
వేరు శనగ పంట వల్ల రైతులు కలిగే లాభాలు :
వేరు శనగ పంట వేయడంవల్ల పంట కోత తరువాత భూమిలో మిగిలిన వేర్లు లో రైజోబియం బాక్టీరియా ఉంటుంది దీని వల్ల నత్రజని స్థాపన జరుగుతుంది. నత్రజని మొక్క పెరుగుదలకు చాలా ఉపయోగం.
కీడు చేసేవి
కొవ్వు పదార్ధము ఎక్కువగా ఉంటాయి. 70% సాచ్యురేటెడ్, 15% పోలి అన్సాచ్యురేటెడ్, 15% మోనో ఆన్సాచ్యురేటెడ్ ... ఉన్నాయి మోనో ఆన్ సాచ్యురేటెడ్ కొవ్వులే శరీరానికి మేలు చేస్తాయి. మిగతావి పెద్దవారిలో కీడు చేస్తాయి. చిన్నపిల్లల విషయంలో పెరుగుదలకు దోహదపడతాయి. వేరు శేనగలో ఎలర్జీని కలుగజేసే గుణము ఉన్నందున తినే ముందు ఆలోచించి తినాలి. తిన్న వెంటనే ఎలర్జీ లక్షణాలు కనిపిస్తాయి. వీరికి వేరుశెనగ నూనె కుడా పడదు. జాగ్రత్తలు : పల్లీలు అందరికీ పడతాయని కూడా చెప్పలేం. వేయించిన పల్లీలు కొందరిలో అలర్జీకి కారణం కావచ్చు. అలాంటివాళ్లు వీటికి కాస్త దూరంగా ఉండటమే మంచిది. నిజానికి వీటి వాడకం భారత్‌, చైనాల్లోనే ఎక్కువ. కానీ ఈ దేశాల్లో వీటివల్ల అలర్జీలు రావడం చాలా అరుదు. కానీ ఉత్తర అమెరికా దేశాల్లో మాత్రం కాస్త ఎక్కువే. వేయించి తినడమే ఇందుకు కారణమని ఓ అధ్యయనంలో తేలింది. రిఫైన్‌ చేసిన వేరుసెనగ నూనెతో పోలిస్తే ముడి నూనె ఎక్కువగా అలర్జీలకు కారణమవుతుంది. అతి సర్వత్ర వర్జయేత్‌ అన్నది తెలిసిందే. వీటిని మరీ ఎక్కువగా వాడితే శరీరంలో ఆమ్లగుణం పెరుగుతుంది. ముఖ్యంగా ఆస్తమా ఉన్నవాళ్లు తక్కువగా తినాలి. వీళ్లు కాస్త ఉప్పునీళ్లలో ఉడికించి తింటే అంతగా సమస్య ఉండదు. అలాగే గ్యాస్త్ట్రెటిస్‌, కామెర్లు ఉన్నవాళ్లు కూడా వీటిని ఎక్కువ వాడకూడదు. అజీర్తికీ హైపర్‌ఎసిడిటీకీ కారణమవుతాయి. పెరిగేదశలో లేదా నిల్వచేసే సమయంలో గింజలకి యాస్పర్‌జిలస్‌ ఫ్లేవస్‌ అనే ఫంగస్‌ సోకే అవకాశం ఉంది. ఇది ఎఫ్లోటాక్సిన్‌ అనే విషరసాయనాన్ని ఉత్పత్తిచేస్తుంది. ఇది రకరకాల క్యాన్సర్లకు దారితీస్తుంది. అందుకే వీటిని కొనేటప్పుడూ నిల్వచేసేటప్పుడూ చాలా జాగ్రత్త వహించాలి. ఏమాత్రం ఫంగస్‌ సోకినట్లున్నా వాడకూడదు. అయితే అమెజాన్‌ అడవుల్లో అబౌర్‌ ఇండియన్లు సంప్రదాయ పద్ధతుల్లో పండించే అడవి వేరుసెనగలకు ఎలాంటి ఫంగస్‌ బెడదా ఉండదు. అందుకే వీటిని ఆర్గానిక్‌ పీనట్స్‌ అంటున్నారు. ఉపయోగాలు * వేరుశనగ విత్తనాల నుంచి లభించే నూనె వంటకాలలో ఉపయోగిస్తారు. దీనినుంచి డాల్డా లేదా వనస్పతిని తయారుచేస్తారు. * ఈ నూనెలను సబ్బులు, సౌందర్యపోషకాలు, కందెనలుగా వాడతారు. * వేరుశనగ విత్తనాలు బలమైన ఆహారం. వీటిల్లో ప్రోటీన్లు, విటమిన్లు అధికంగా ఉంటాయి. * నూనె తీయగా మిగిలిని పిండిని ఎరువుగా, పశువులకు, కోళ్ళకు దాణాగా వాడతారు.
పోషక విలువలు
Value per 100 grams (Groundnuts) Water---6.50gm Energy--567kcal Energy--2374Kj Protein--25.80g Fat---49.24g Carbohydrate—16.13 Fibre8.5 gm Sugar, total3.97gm Calcium93 mg Iron-4.58 mg Magnesium168 mg Phosphorus376 mg Potassium--705 mg Sodium-18 mg Zinc-3.27 mg Copper-11.44 mg Manganese-1.934 mg Selenium---7.2 mcg
శాస్త్రీయ వర్గీకరణ
సామ్రాజ్యము:-ప్లాంటే విభాగము:---Magnoliophyta తరగతి:-Magnoliopsida వర్గము:-Fabales ఉకుటుంబము:-ఫాబేసి పకుటుంబము:--Faboideae Tribe:Aeschynomeneae ప్రజాతి:-అరాఖిస్ జాతి:--అ. హైపోజియా
చినబాబు (2018)
చినబాబు 2018లో విడుదల అయిన తెలుగు చిత్రం. స్టూడియో 2డి ఎంటర్‌టైన్‌మెంట్ పై సూర్య నిర్మించిన ఈ చిత్రం తమిళంలో కడైకుట్టి సింగం, తెలుగులో చినబాబు గా 2018 లో విడుదల అయింది. ఈ సినిమాకి పాండిరాజ్ దర్శకత్వం వహించాడు. ఈ సినిమాలో కార్తీ, సయేషా నటించారు.
మూలాలు
వర్గం:2018 తెలుగు సినిమాలు వర్గం:అనువాద సినిమాలు వర్గం:కార్తీ నటించిన సినిమాలు
నడికుడి–మాచర్ల రైలు మార్గము
ఆంధ్ర ప్రదేశ్ రాష్ట్రంలో గుంటూరు జిల్లాలోని నడికుడి రైల్వే స్టేషను నుండి పల్నాడు జిల్లా లోని మాచర్ల రైల్వే స్టేషను మధ్య ప్రాంతాలను నడికుడి–మాచర్ల రైలు మార్గము అనుసంధానిస్తుంది. సౌత్ సెంట్రల్ రైల్వే జోన్ లోని గుంటూరు రైల్వే డివిషను నిర్వహణలో ఏడు విభాగాల్లో ఇది ఒకటి. ఇంకనూ ఈ మార్గం నల్లపాడు-పగిడిపల్లి రైలు మార్గము విభాగంతో అనుసంధానిస్తుంది. ఈ బ్రాంచ్ లైన్ అనేది విద్యుద్దీకరణ లేని ఒక (సింగిల్ ట్రాక్ రైల్వే) వరుస రైలు మార్గము మాత్రమే కలిగినది.
అధికార పరిధి
ఈ శాఖ రైలు మార్గము 35.01 కిమీ (21.75 మైళ్ళు) పొడవుతో ఉంది, దక్షిణ మధ్య రైల్వే జోన్, గుంటూరు రైల్వే డివిజను కింద నిర్వహించబడుతుంది.
కొత్తూరు సీతయ్య గుప్త
కొత్తూరు సీతయ్య గుప్త సామాజిక సేవకుడిగా, శాసనసభ్యుడిగా, కాంగ్రెస్ నేతగా పేరు తెచ్చుకున్నాడు. హైదరాబాదు నగర అభివృద్ధిలో పాలుపంచుకున్నాడు.
జీవిత విశేషాలు
సీతయ్య గుప్త రంగారెడ్డి జిల్లా బహదూర్‌గూడలో 1911 ఆగస్టు 10న అన్నమ్మ, శ్రీరామన్న దంపతులకు జన్మించాడు. చిన్నప్పుడే తండ్రి చనిపోవడంతో కుటుంబ భారమంతా ఇతని పైనే పడింది. ఆముదం మిల్లులో, బట్టల దుకాణంలో పనిచేశాడు. 16వ ఏట హైదరాబాద్‌కు వచ్చి వ్యాపారంపై పట్టు సాధించాడు.
సామాజిక సేవ
ఇతడు మాడపాటి హనుమంతరావుతో కలిసి ఉస్మాన్‌గంజ్ ధర్మశాల నిర్మాణానికి కృషి చేశాడు. 1938 ఏప్రిల్ 16న ధూల్‌పేటలో మత ఘర్షణలు చోటుచేసుకున్నాయి. దీనికి వ్యతిరేకంగా చేపట్టిన ‘ఆర్య సమాజ్ సత్యాగ్రహ’ ఉద్యమంలో పాల్గొన్నాడు. ఇతడు క్రియాశీల కార్యకర్తగా పనిచేస్తున్న రోజుల్లో ప్రభుత్వం ఆర్యసమాజ్‌పై ఆంక్షలు, కార్యకర్తలపై నిర్బంధం విధించింది. దత్తాత్రేయ పహాడ్ పైన తలదాచుకున్న కార్యకర్తలకు భోజనం, ఇతర సదుపాయాలు సమకూర్చే బాధ్యతను సీతయ్యగుప్త స్వీకరించాడు. ఆర్య వైశ్యుల అభ్యున్నతికి వాసవి సహకార సంఘాలు ఏర్పాటు చేశాడు. ఇప్పటికీ ఇవి సేవలందిస్తున్నాయి. 1939 జులై 5న కేవలం ఏడుగురు విద్యార్థులతో పీల్‌ఖానాలో వైశ్య హాస్టల్ ప్రారంభించాడు. 1950లో కాచిగూడలో 250 మంది విద్యార్థులకు వసతి భవనం కట్టించాడు. 1963లో వైశ్య హాస్టల్ ట్రస్టును స్థాపించాడు.
రాజకీయరంగం
హైదరాబాద్ స్టేట్ కాంగ్రెస్‌లో ప్రగతిశీల అతివాద వర్గానికి నేతృత్వం వహించిన స్వామి రామానందతీర్థ బాటలోనే గుప్త నడిచాడు. ఆంధ్రప్రదేశ్ అవతరించిన తర్వాత ముఖ్యమంత్రి ఎన్నిక సమయంలో నాయకత్వ సమస్య వచ్చినప్పుడు ఇతడు నీలం సంజీవరెడ్డి వైపు నిలిచి ప్రభుత్వ ఏర్పాటుకు సహకరించాడు. బేగంబజార్ నియోజకవర్గంలో బలమైన స్థానం ఉన్నప్పటికీ పార్టీ ఆదేశాల మేరకు 1957 సాధారణ ఎన్నికల్లో ముషీరాబాద్ నుంచి పోటీ చేసి గెలిచాడు. రెండోసారి 1962 ఎన్నికల్లో బేగంబజార్ నుంచి విజయం సాధించాడు.
విద్యారంగ సేవ
గుప్తా జీవితంలో విద్యారంగ అభివృద్ధికి ఇతోధిక సేవలు అందించాడు. మహిళల కోసం 1943లో సావిత్రి కన్య పాఠశాలను ప్రారంభించాడు. కేశవ స్మారక హిందీ విద్యాలయం పేరుతో వినాయకరావు విద్యాలంకార్ స్థాపించిన విద్యాసంస్థలో ఇతడు వ్యవస్థాపక సభ్యుడు. ఇండియన్ ఇన్‌స్టిట్యూట్ ఆఫ్ మేనేజ్‌మెంట్ అండ్ కామర్స్, ఆంధ్ర విద్యాలయం కళాశాల, వాసవీ ఫౌండేషన్, భారతీయ విద్యాభవన్ తదితర విద్యాసంస్థల ఏర్పాటులో సీతయ్య చొరవ ఉంది.
హైదరాబాద్ సంస్థాన విముక్తి ఉద్యమం, ఆంధ్రమహాసభ, స్టేట్ కాంగ్రెస్ చేపట్టిన స్వాతంత్రోద్యమాల్లో క్రియాశీలకంగా పనిచేసి, రాజకీయ, సేవా రంగాల్లో తన సేవలను విస్తరించిన కొత్తూరు సీతయ్య గుప్త 1997లో కన్నుమూశాడు.
మేడారం జాతర 2022
thumb|[[సమ్మక్క సారక్క జాతర|సమ్మక్క సారలమ్మ జాతర ]] ఆసియా ఖండంలో అతిపెద్ద ఆదివాసీ జాతర మాఘశుద్ధ పౌర్ణమి (సమ్మక్కల పున్నం) రోజున రెండేళ్లకోసారి తెలంగాణ రాష్ట్రం, ములుగు జిల్లా, తాడ్వాయి మండలం, మేడారం గ్రామంలో జరిగే తెలంగాణ కుంభమేళా మేడారం జాతర 2022 ఫిబ్రవరి 16న ప్రారంభమైంది. మేడారం సమ్మక్క సారలమ్మ జాతర 2022 ఫిబ్రవరి 16 నుంచి 19 వరకు నిర్వహించనున్నారు. వనదేవతలను దర్శించుకునేందుకు తెలుగు రాష్ట్రాలతోపాటు మహారాష్ట్ర, ఛత్తీస్‌గఢ్, ఒడిశా నుంచి భక్తులు వస్తారు. మేడారం జాతరకు నిర్వహణకు రాష్ట్ర ప్ర‌భుత్వం రూ.75 కోట్లు, కేంద్ర ప్రభుత్వం  రూ.2.5కోట్లు విడుదల చేశాయి. ఈ ఏడాది జాతరకు ప్రభుత్వం అంచనా దాదాపుగా కోటి 20 నుండి 35 లక్షల భక్తులు వచ్చినట్లు అధికారులు తెలిపారు.
రెండోరోజు
రెండో రోజు (17 ఫిబ్రవరి 2022) సాయంత్రం వేళ సమ్మక్క గద్దెపైకి వచ్చింది. ఆరోజు ఉదయం 6 గంటల నుంచే కార్యక్రమం మొదలై, మొదట వడ్డెలు మేడారానికి సమీపంలోని చిలకలగుట్టకు వెళ్లి వనం (వెదురు కర్రలు) తెచ్చి గద్దెలపై ప్రత్యేక పూజలు చేసి అనంతరం సమ్మక్క పూజా మందిరం నుంచి వడరాల (పసిడి కుండలు)ను తెచ్చి గద్దెలపై నెలకొల్పుతారు. సాయంత్రం ఐదు గంటల సమయంలో కుంకుమ భరిణె రూపంలో ఉన్న సమ్మక్కను గద్దెపైకి తెచ్చేందుకు పూజారులు, వడ్డెల బృందం చిలకలగుట్టపైకి వడ్డెల బృందం బయలుదేరారు. సమ్మక్క కొలువైన ప్రదేశానికి చేరుకున్న పూజారులు ప్రత్యేక పూజలు చేసి తల్లి రూపాన్ని చేతపట్టుకున్న ప్రధాన పూజారి కొకెర కృష్ణయ్య తన్మయత్వంతో ఒక ఉదుటున చిలుకలగుట్ట దిగాడు. సమ్మక్క తల్లి రాకకు సూచనగా ములుగు జిల్లా కలెక్టర్‌ ఎస్‌ కృష్ణ, ఎస్పీ సంగ్రామ్‌సింగ్‌ జీ పాటిల్‌ ఏకే 47తో గాల్లోకి కాల్పులు జరిపారు. ప్రభుత్వం తరపున దేవాదాయ మంత్రి అల్లోల ఇంద్రకరణ్ రెడ్డి, పంచాయతీరాజ్‌ మంత్రి ఎర్రబెల్లి దయాకర్‌రావు, ములుగు ఎమ్మెల్యే సీతక్క సమ్మక్క తల్లికి స్వాగతం పలికారు. సమ్మక్క గుడిలో ప్రత్యేక పూజల అనంతరం కుంకుమ భరిణెను 9.19 గంటల సమయంలో రాత్రి గద్దెలపైకి చేర్చడంతో మాఘశుద్ధ పౌర్ణమి ఘడియలతో మహాజాతర లాంఛనంగా ప్రారంభమైంది.
మూడోరోజు
గద్దెలపై ఆసీనులైన సమ్మక్క-సారలమ్మలు మూడోరోజు శుక్రవారం (18 ఫిబ్రవరి 2022) అశేష భక్తజనానికి దర్శనమిచ్చారు. జంపన్నవాగులోపుణ్యస్నానాలు ఆచరించిన అనంతరం భక్తులు అమ్మవార్లను దర్శించుకొని కోర్కెలు తీర్చమని సారలమ్మలు వేడుకొని కోర్కెలు తీరిన వారు కానుకలు చెలించారు. వన దేవతలను ఆడపడుచులుగా భావిస్తూ పసుపుకుంకుమలు, చీరె, సారెలు పెట్టి, ఒడి బియ్యం పోసి, తలనీలాలు సమర్పించుకుంటారు. ఎత్తు బంగారం (బెల్లం) నైవేద్యం పెట్టారు.
నాలుగోరోజు
సమ్మక్క సారలమ్మ మహా జాతరను మూడు రోజులుగా కనులారా వీక్షించి మొక్కులు తీర్చుకునేందుకు దూర ప్రాంతాల నుంచి వచ్చిన అశేష భక్తజనానికి దర్శనం ఇచ్చిన సమ్మక్క-సారలమ్మలు నాలుగో రోజు శనివారం (19 ఫిబ్రవరి 2022) సాయంత్రం తిరిగి గిరిజన సాంప్రదాయ పద్ధతిలో వనప్రవేశం చేశారు. సాయంత్రం నాలుగు నుంచి ఆరు గంటల సమయంలో ఈ ప్రక్రియ ముగిసింది. దేవతలను గద్దెలపైకి చేర్చే క్రమంలో రక్షణ కల్పించిన విధంగానే పోలీసులు వన ప్రవేశం సమయంలోనూ కట్టుదిట్టమైన రక్షణతో వనాలకు సాగనంపారు. సమ్మక్కను చిలకలగుట్టకు, సారలమ్మను కన్నెపల్లికి, గోవిందరాజును కొండాయికి, పగిడిదరాజును పూనుగొండ్లకు వనప్రవేశం చేయడంతో జాతర ముగిసింది.
హైదరాబాద్‌ వైపు నుండి వచ్చేవారు
హైదరాబాద్‌ నుంచి మేడారం వెళ్లే భక్తులు నేషనల్‌ హైవే–163 ద్వారా జనగామ మీదుగా రఘునాథపల్లి, స్టేషన్‌ఘన్‌పూర్, ఢిల్లీ పబ్లిక్‌ స్కూల్‌ సమీపంలో భువనగిరి–ఆరెపల్లి బైపాస్‌ ఎక్కాలి. ఆరెపల్లి నుంచి నేరుగా ఆత్మకూరు, మల్లంపల్లి, ములుగు, పస్రా.. నార్లాపూర్‌ నుంచి మేడారం చేరుకుంటారు. తిరుగు ప్రయాణంలో బయ్యక్కపేట, దూదేకులపల్లి, భూపాలపల్లి, రేగొండ, పరకాల, గూడెప్పాడ్, హనుమకొండ మీదుగా వెళ్లాలి. పార్కింగ్‌ : నార్లాపూర్‌
ఖమ్మం, నర్సంపేట, ఇల్లెందు, మానుకోట వైపు నుండి వచ్చేవారు
ఖమ్మం, ఇల్లెందు, మహబూబాబాద్,నర్సంపేట, మల్లంపల్లి, పస్రా నుంచి నార్లాపూర్‌ చేరుకోవాల్సి ఉంటుంది. వీరు తిరుగు ప్రయాణంలో బయ్యక్కపేట, రేగొండ, పరకాల మీదుగా గుడెప్పాడు, వరంగల్‌ నుంచి పోవాల్సి ఉంటుంది. పార్కింగ్‌ : వెంగ్లాపూర్, నార్లాపూర్‌
ఆదిలాబాద్, కరీంనగర్‌, నిజామాబాద్‌ వైపు నుండి వచ్చేవారు
హుజూరాబాద్, పరకాల, రేగొండ, గణపురం, వెంకటాపురం(ఎం), జగాలపల్లి క్రాస్‌ నుంచి పస్రా మీదుగా మేడారం చేరుకుంటారు. తిరుగు ప్రయాణంలో బయ్యక్కపేట, భూపాలపల్లి, గారెపల్లి నుంచి మంథని, గోదావరిఖని, మంచిర్యాల నుంచి ఆదిలాబాద్‌ చేరుకుంటారు. పార్కింగ్‌ : నార్లాపూర్, కొత్తూరు
లింగాల, గుండాల వైపు నుండి వచ్చేవారు
ఇల్లెందు, రొంపేడు, గంగారం, పూనుగొండ్ల, లింగాల, పస్రా, నార్లాపూర్, మేడారం చేరుకోవాల్సి ఉంటుంది. వీరు తిరుగు ప్రయాణంలో బయ్యక్కపేట, దూదేకులపల్లి, పరకాల, రేగొండ మీదుగా గూడెప్పాడ్, వరంగల్‌ నుంచి నర్సంపేట చేరుకోవాల్సి ఉంటుంది. పార్కింగ్‌ : వెంగ్లాపూర్‌
మణుగూరు, భద్రాచలం, కొత్తగూడెం వైపు నుండి వచ్చేవారు
కొత్తగూడెం, పాల్వంచ, మణుగూరు, మంగపేట, ఏటూరునాగారం నుంచి చిన్నబోయినపల్లి, కొండాయి, ఊరట్టం వరకు ప్రైవేటు వాహనాల్లో చేరుకోవాలి. అదే మార్గంలో తిరుగు ప్రయాణం చేయాల్సి ఉంది. ఈ రూట్‌లో ఏదైనా ట్రాఫిక్‌ సమస్య వస్తే అత్యవసరంగా ఏటూరునాగారం జెడ్పీహెచ్‌ఎస్‌ పార్కింగ్‌ ప్రాంతాన్ని చేరుకోవాల్సి ఉంటుంది. పార్కింగ్‌ : ఊరట్టం
ఆర్టీసీ సేవలు
మేడారం జాతరకు తెలంగాణ రాష్ట్ర రోడ్డు రవాణా సంస్థ ఇతర రాష్ట్రాలు మహారాష్ట్ర, ఛత్తీస్‌గఢ్ నుంచి కూడా బస్సులు నడుపుతున్నారు. మేడారం జాతరకు ఆర్టీసీ 3,845 ప్రత్యేక బస్సులను నడుపుతుంది. మేడారం జాతరకు వెళ్లలేని వారి కోసం ఆర్టీసీ కార్గో ద్వారా భక్తులు మొక్కులు చెల్లించుకునే వీలు కల్పిస్తుంది. సమ్మక్క సారక్క జాతర కోసం ఆర్టీసీ మేడారం విత్ టీఎస్ ఆర్టీసీ పేరుతో ప్రత్యేక యాప్ ను ఏర్పాటు చేసింది.
ఏదైనా కారణాల వల్ల మేడారం వెళ్లి సమ్మక్క-సారలమ్మకు మొక్కు చెల్లించుకోలేని భక్తుల కోసం దేవాదాయ శాఖ సహకారంతో ఆర్టీసీ వినూత్న కార్యక్రమం చేపట్టింది. స్థానికంగా 5 కేజీల వరకు బంగారం (బెల్లం)ను కొని సమీపంలోని ఆర్టీసీ కార్గో కార్యాలయంలో ఇస్తే, దాన్ని తీసుకెళ్లి అమ్మవార్లకు సమర్పించి, జాతర ముగిసిన తర్వాత ఆ భక్తులకు ప్రసాదం, పసుపు, కుంకుమ, అమ్మవార్ల ఫొటోలను అందజేస్తారు. కార్గో ద్వారా బెల్లం మొక్కు చెల్లించుకునేందుకు 200 కిమీల వరకు రూ.400, ఆపై కిమీలకు రూ.450 ఛార్జీ పెట్టారు.
హెలికాప్టర్ సేవలు
మేడారం జాతరలో హరిత హోటల్‌ పక్కన తొలిసారిగా హాట్ ఎయిర్‌ బెలూన్‌, పారా సెయిలింగ్‌ రైడ్‌లను ఏర్పాటు చేశారు. హాట్ ఎయిర్‌ బెలూన్‌ రైడ్‌కు రూ.1,000, పారా సెయిలింగ్‌కు రూ.500గా నిర్ణయించినట్లు, హాట్ ఎయిర్‌ బెలూన్‌లో నలుగురు, పారా సెయిలింగ్‌ ద్వారా ఒకరు ఆకాశంలో 5 నుంచి 10 నిమిషాల వరకు విహరించవచ్చు.
మేడారం హుండీ ఆదాయం
2022 మేడారం జాతరలో మొత్తం 517 హుండీలు ఏర్పాటు చేయగా, ఎనిమిది రోజులపాటు హనుమకొండలోని టీటీడీ కళ్యాణ మండలంలో హుండీల కౌంటింగ్ లో మొత్తం 10కోట్ల 91లక్షల 62వేల రూపాయల ఆదాయం లభించింది. హుండీ ఆదాయంలో 33శాతం పూజారులకు, 67 శాతం దేవాదాయ శాఖకు చెందుతుంది. సమ్మక్క సారలమ్మ ఆలయ యంత్రాంగం సహా దేవాదాయశాఖ అధికారులు ఈ కార్యక్రమాన్ని పర్యవేక్షించారు.
మూలాలు
వర్గం:తెలంగాణ పుణ్యక్షేత్రాలు
మోహన్‌లాల్ పాండ్య
మోహన్‌లాల్ పాండ్య, గుజరాత్ రాష్ట్రానికి చెందిన స్వాతంత్ర్య సమరయోధుడు, రాజకీయ నాయకుడు, గాంధేయవాది. గుజరాత్‌లో మద్యపానం, నిరక్షరాస్యత, అంటరానితనంపై పోరాటం చేసినవారిలో ప్రముఖ వ్యక్తి.
ఉద్యమంలో
మహాత్మా గాంధీ పిలుపుమేరకు క్విట్ ఇండియా ఉద్యమం లో చేరి గాంధేయవాదిగా పేరు సంపాదించాడు. 1909లో అహ్మదాబాద్‌లో వైస్రాయ్ మింటో, అతని భార్యపై పాండ్య బాంబు విసిరాడు. మింటోలు సురక్షితంగా బయటపడ్డారు. భారత స్వాతంత్ర్య ఉద్యమంలో గాంధీజీ, సర్దార్ వల్లభాయ్ పటేల్ ఇద్దరికీ పాండ్య సన్నిహిత సహచరుడిగా ఉన్నాడు.
ఇతర వివరాలు
బ్రిటిష్ ప్రభుత్వం స్వాధీనం చేసుకున్న భూమి నుండి మోహన్‌లాల్ పాండ్య ఉల్లిపాయలను పండించినందువల్ల గాంధీ "ఉల్లిపాయ దొంగ" అని పేరు పెట్టాడు.
మూలాలు
వర్గం:గాంధేయవాదులు వర్గం:గుజరాత్ వ్యక్తులు వర్గం:గుజరాత్ స్వాతంత్ర్య సమర యోధులు
బాడీ లోషన్
శరీరం మృదువుగా ఉండడానికి బాడీలోషన్‌
శరీరం మృదువుగా ఉండాలంటే మంచి బాడీ లోషన్‌ రాసుకోవాల్సిందే. అలాగని ఎంతో ఖర్చుపెట్టి వాటిని కొనాల్సిన పని లేదు. ఇంట్లోనే తయారుచేసుకోవచ్చు.
చర్మకాంతికి సూచనలు
కొందరి చర్మం మృదువుగా ఉన్నా.. మోచేతులు, మోకాళ్ల దగ్గర మాత్రం నల్లగా, బరకగా ఉంటుంది. ఈ సమస్య నుంచి బయట పడాలంటే కొన్ని నియమాలు పాటించాలి.
కళారత్న పురస్కారాలు - 2017
మూలాలు
వర్గం:పురస్కారాలు వర్గం:ఆంధ్రప్రదేశ్ రాష్ట్ర పురస్కారాలు వర్గం:కళారత్న పురస్కార గ్రహీతలు
నాగ భైరవ
నాగ భైరవ కౌసల్య పిక్చర్స్ బ్యానర్‌పై భీమవరపు బుచ్చిరెడ్డి సమర్పణలో బి.కౌసల్య నిర్మించిన తెలుగు సినిమా. ఇది 1984, మార్చి 29వ తేదీన విడుదల అయ్యింది.
బయటిలింకులు
వర్గం:కాంతారావు నటించిన చిత్రాలు వర్గం:సాక్షి రంగారావు నటించిన సినిమాలు వర్గం:సుత్తి వేలు నటించిన సినిమాలు
బిట్రగుంట రైల్వే స్టేషను
బిట్రగుంట రైల్వే స్టేషను  (స్టేషన్ కోడ్: BTTR) భారతదేశం లోని ఆంధ్రప్రదేశ్ రాష్ట్రంలోని నెల్లూరు జిల్లా లోని బిట్రగుంట పట్టణంలో ఉన్న ఒక భారతీయ రైల్వే స్టేషను. ఇది దక్షిణ మధ్య రైల్వే జోన్ యొక్క విజయవాడ రైల్వే డివిజను నిర్వహణలో ఉంది. బిట్రగుంట రైల్వే స్టేషనులో 2 ప్లాట్ ఫారములు 10 హల్టింగ్ ట్రాక్స్ ఉన్నాయి. ఇక్కడనుండి ప్రతిరోజు 2 రైళ్లు బయలుదేరుతాయి. అలాగే, ఈ స్టేషనులో 32 రైళ్లు ఆగుతాయి. ఇది భారతదేశంలో 723 వ రద్దీగా ఉండే రైల్వే స్టేషను.
చరిత్ర
భారతీయ రైల్వేల అభివృద్ధి కార్యకలాపాల పెరుగుదలతో పాటు, బిట్రగుంటలో మార్షల్లింగ్ కార్యకలాపాలు మానిఫోల్డ్ పెరిగింది. 1968 లో, హంప్ సౌకర్యాలతో ఒక పూర్తి స్థాయి మార్షల్లింగ్ యార్డ్ ఏర్పాటు చేయబడింది, ఒక వాగన్-రిపేర్ డిపో తరువాత చేర్చబడింది. మాషింగ్ కార్యకలాపాలకు వాగన్ వేరు చేయటం, సుదూర మార్షల్ ఆర్డర్లు కూడా ఉన్నాయి. ఈ కార్యకలాపాల చర్యలు 1998 వరకు కొనసాగాయి. బిట్రగుంటను "రైల్వే కంటోన్మెంట్" అని కూడా పిలుస్తారు. ఆంగ్లో-ఇండియన్లు ప్రధానంగా నివాసితులుగా ఉండటం, వారికోసం 1000 యూరోపియన్ రైల్వే క్వార్టర్లలను, యూరోపియన్ శైలిలో నిర్మించారు. ఇది పాశ్చాత్య ఇన్స్టిట్యూట్ ఆఫ్ కల్చర్ (ప్రస్తుతం బిట్రగుంట రైల్వే ఇన్స్టిట్యూట్) ఆ రోజు వరకు ఇది ఆ అద్భుతమైన రోజులలోని థీమ్ ను నిర్వహించింది. ఆవిరి, డీజెల్ నుండి డీజిల్ వరకు పవర్ ట్రాక్షన్ శక్తి పరిణామ ప్రక్రియలో ఆవిరి ప్రక్రియ తగ్గించడం, చివరికి బిట్రగుంటలో ఆవిరి షెడ్ మూసివేయబడింది. మార్షైకింగ్ యార్డ్ మూసివేత మొత్తం నగరం యొక్క ప్రాభావాలను మూసివేసింది. బిట్రగుంట ఆవిరి శక్తిని మూసివేసిన తరువాత, మౌలిక సదుపాయాలు, ఇతర పరికరాలు, భూమి ఏ ప్రయోజనం కోసం ఉపయోగించబడలేదు. కానీ బిట్రగుంట రైల్వే స్టేషను ఇప్పటికీ అప్, డౌన్ మారుతున్న రైలు రైళ్ళు కోసం ఒక పాయింట్ కొనసాగుతోంది.
విజయవాడ-చెన్నై లింక్ 1899 సం.లో స్థాపించబడింది.. చీరాల-ఏలూరు విభాగం 1980-81 సం.లో దీని విద్యుద్దీకరణ జరిగింది.
మూలాలు
వర్గం:ఆంధ్రప్రదేశ్ రైల్వే స్టేషన్లు వర్గం:విజయవాడ రైల్వే డివిజను వర్గం:విజయవాడ రైల్వే డివిజను స్టేషన్లు వర్గం:దక్షిణ మధ్య రైల్వే స్టేషన్లు
నల్లపాడు–నంద్యాల రైలు మార్గము
నల్లపాడు–నంద్యాల రైలు మార్గం  ఆంధ్రప్రదేశ్ రాష్ట్రం, గుంటూరు జిల్లా లోని నల్లపాడు రైల్వే స్టేషను నుండి నంద్యాల జిల్లాలోని నంద్యాల రైల్వే స్టేషను మధ్య ప్రాంతాలను కలుపుతుంది. అంతేకాదు, ఈ విభాగం నల్లపాడులోని నల్లపాడు-పగిడిపల్లి విభాగం మార్గానికి కలుస్తుంది. ఈ శాఖ లైన్ ఒక విద్యుద్దీకృత సింగిల్ ట్రాక్ రైల్వే మార్గంగా ఉంది.
అధికార పరిధి
ఈ రైలు మార్గం 256.91 కి.మీ. (159.64 మైళ్ళు) పొడవును కలిగి ఉంది. ఇది దక్షిణ మధ్య రైల్వే జోన్ లోని గుంటూరు రైల్వే డివిజను పరిపాలన అధికార పరిధిలో ఉంది.
భ్రాతృ విదియ
భాతృ విదియ ఒక హిందువుల పండుగ. దీనిని కార్తీకమాసము నందు కార్తీక శుద్ధ ద్వితీయ రోజున జరుపుకుంటారు. స్మృతి కౌస్తుభము దీనిని యమ ద్వితీయ అని పేర్కొన్నది.
ఈనాడు యమ, చిత్రగుప్తాది పూజ, భగినీ (భగినీ అనగా సోదరి) గృహ భోజనం చేయాలని వ్రత గ్రంథాలు తెలుపుతున్నాయి.
యముడి చెల్లెలు యమునా నది. యమున తన అన్న అయిన యముడిని తన ఇంటికి రమ్మని చాలాసార్లు కోరుతుంది. తీరిక చిక్కని పనుల మూలంగా ఆమె కోర్కె తీర్చలేకపోతాడు. తుదకు యముడు ఒకనాడు యమున యింటికి వెళ్తాడు. ఆనాడు కార్తీక శుక్ల విదియ. సపరివారంగా వచ్చిన సోదరుని ఆమె ఎంతో మర్యాద చేసిమ్ది. యమున్ని అతని ముఖ్య లేఖకుడైన చిత్రగుప్తుని, వారి దూతలను పూజించింది. స్వయంగా వంటచేసి అందరికీ వడ్డించింది. ఆమె చేసిన మర్యాదలకు సంతృప్తుడైన యముడు చెల్లెలికి ఏదైనా వరం  కోరుకోమంటాడు. దానికి ఆమె ఈ రోజున చెల్లెలి ఇంటికి వెళ్ళి చెల్లెలి చేతి వంట తినే సోదరునికి నరకాలోక ప్రాప్తి, అపమృత్యుదోషం లేకుండా వరం ప్రసాదించమని కోరింది. ఆమె కోరిన వరాన్ని ప్రసాదిస్తూ యముడు ఎవరైతే ఈనాడు సొదరుని తన ఇంటికి ఆహ్వానించి తన చేతివంటకాల్ని వడ్డించి తినిపిస్తుందో ఆమె వైధవ్యాన్ని పొందక చిరకాలము పుణ్యస్త్రీగా వుంటుందని కూడా వరమిచ్చారు.
యమునికి, యమునకు ఇటువంటి సోదర ప్రేమ నడచిన విదియ కాబట్టి యమ ద్వితీయ అనే పేరు వచ్చింది. ఈనాడు ప్రధానమైన ఆచారం సోదరి సోదరుని ఇంటికి ఆహ్వానించి పూజించి గౌరవించడం. ఈ ఆచారం ఏర్పడిన తరువాత ఈ పర్వదినానికి భాతృ విదియ అనే పేరు వచ్చినది.
మూలాలు
వర్గం:హిందువుల పండుగలు
విజయ మెహతా
విజయ మెహతా గుజరాత్ కు చెందిన నాటకరంగ, సినిమా నటి, దర్శకురాలు. మరాఠీ సినిమాలు, నాటకరంగంలో పనిచేసింది. ముంబైకి చెందిన రంగయాన్ అనే నాటక సంస్థ వ్యవస్థాపక సభ్యురాలు, నాటక రచయిత విజయ్ టెండూల్కర్‌, నటులు అరవింద్ దేశ్‌పాండే, శ్రీరామ్ లాగూలతో కలిసి సనిచేసింది. పార్టీ (1984) సినిమాలో నటించడంతోపాటు రావ్ సాహెబ్ (1986), పెస్టోంజీ (1988) సినిమాలకు దర్శకత్వం వహించి గుర్తింపు పొందింది. 1960లలో ప్రయోగాత్మక మరాఠీ నాటకరంగ ప్రముఖురాలిగా ఎదిగింది.
జననం, విద్య
విజయ మెహతా 1934, నవంబరు 4న గుజరాత్‌ రాష్ట్రంలోని బరోడా పట్టణంలో జన్మించింది. ముంబై విశ్వవిద్యాలయం నుండి పట్టభద్రురాలైన విజయ, ఢిల్లీలో ఇబ్రహీం అల్కాజీ వద్ద నాటకరంగంలో శిక్షణ పొందింది.
వ్యక్తిగత జీవితం
నటి దుర్గా ఖోటే కుమారుడు హరిన్ ఖోటేతో విజయ మెహతా వివాహం జరిగింది. అతను చిన్న వయస్సులోనే మరణించాడు. ఆ తర్వాత, ఫరోఖ్ మెహతాను వివాహం చేసుకుంది.
కళారంగం
60వ దశకంలో మరాఠీ ప్రయోగాత్మక నాటకరంగంలో కీలక భూమిక పోషించింది. నాటక రచయిత విజయ్ టెండూల్కర్, అరవింద్ దేశ్‌పాండే, శ్రీరామ్ లాగూలతో కలిసి రంగయాన్ అనే నాటక సంస్థను ప్రారంభించింది. సిటి ఖనోల్కర్ ఏక్ శూన్య బాజీరావు అనే నాటకం సమకాలీన భారతీయ నాటకరంగంలో ఒక మైలురాయిగా పరిగణించబడుతోంది. ది కాకేసియన్ చాక్ సర్కిల్ (అజబ్ న్యాయ్ వర్తులాచా ), ఐయోనెస్కో విత్ చైర్స్‌ల అనుసరణతో ఆమె బెర్టోల్డ్ బ్రెచ్ట్‌ను మరాఠీ నాటకరంగంలోకి పరిచయం చేసింది. జర్మన్ దర్శకుడు ఫ్రిట్జ్ బెన్నెవిట్జ్‌తో ఇండో-జర్మన్ నాటక ప్రదర్శనలకు సహకారం అందించింది. ఇందులో జర్మన్ నటీనటులతో భాసుడి ముద్రరాక్షస సంప్రదాయ నాటక ప్రదర్శన కూడా ఉంది. 1975 సంగీత నాటక అకాడమీ అవార్డు అందుకుంది. 1986లో రావ్ సాహెబ్ సినిమాలోని తన పాత్రకు ఉత్తమ సహాయ నటిగా జాతీయ చలనచిత్ర అవార్డును గెలుచుకుంది.
బయటి లింకులు
వర్గం:జీవిస్తున్న ప్రజలు వర్గం:1934 జననాలు వర్గం:హిందీ సినిమా నటీమణులు వర్గం:కేంద్ర సంగీత నాటక అకాడమీ పురస్కార గ్రహీతలు వర్గం:భారతీయ సినిమా నటీమణులు వర్గం:ముంబై విశ్వవిద్యాలయం పూర్వవిద్యార్థులు వర్గం:గుజరాతీ సినిమా నటీమణులు
పటియాలా
పటియాలా పంజాబ్‌లో ఆగ్నేయ భాగంలో ఉన్న నగరం. ఇది రాష్ట్రంలో నాల్గవ అతిపెద్ద నగరం. పటియాలా జిల్లా కు ముఖ్య పట్టణం. 1763 లో పటియాలా రాజ వంశాన్ని స్థాపించిన సిద్దూ జాట్ అధిపతి అలా సింగ్ నిర్మించిన ఖిలా ముబారక్ చుట్టూ పటియాలా నగరం విస్తరించింది. ఈ వంశం పేరిటే నగరానికి ఈ పేరు పెట్టారు.
ప్రజా జీవనంలో, సంస్కృతిలో నగరం భాగమైంది. పటియాలా షాహి తలపాగా (తలపాగాలో ఒక రకం), పరందా, పటియాలా సల్వార్ (స్త్రీల దుస్తులు), జుట్టీ (బూట్లు), పటియాలా పెగ్ (మద్యం యొక్క కొలత) వంటివి ప్రజాఅ జీవితంలో భాగమై పోయాయి.
శబ్దవ్యుత్పత్తి
'పటియాలా' పాటి, ఆలా అనే రెండు మూల పదాల నుండి వచ్చింది, ఉర్దూలో పాటి అంటే నేల అని అర్థం. అలా అనేది నగర వ్యవస్థాపకుడు అలా సింగ్ పేరు నుండి వచ్చింది. కాబట్టి, 'పటియాలా' అంటే అలా గారి స్థలం అని చెప్పవచ్చు.
చరిత్ర
పటియాలా రాజ్యాన్ని 1763 లో అలా సింగ్ స్థాపించాడు. అతను కిలా ముబారక్ అనే పేరుగల పటియాలా కోటను నిర్మించాడు. దాని చుట్టూ ప్రస్తుత పటియాలా నగరాన్ని నిర్మించారు. 1761 లో మూడవ పానిపట్టు యుద్ధంలో ఆఫ్ఘన్లు మరాఠాలను ఓడించాక, పంజాబ్ అంతటా ఆఫ్ఘన్లు అధికారం చెలాయించారు. ఈ దశలోనే పటియాలా పాలకులు రాయల్టీని పొందడం మొదలైంది. పటియాలా రాజ్యం, ఆఫ్ఘన్ దుర్రానీ సామ్రాజ్యంతోటి, మరాఠా సామ్రాజ్యం, లాహోర్ సిక్కు సామ్రాజ్యాల తోటీ నలభై ఏళ్ళకు పైగా నిరంతరం ఆధిపత్య పోరాటాలు చేసింది.
1808 లో, పటియాలా రాజా 1808 లో లాహోర్‌కు చెందిన సిక్కు పాలకుడు మహారాజా రంజిత్ సింగ్‌కు వ్యతిరేకంగా బ్రిటిష్ వారితో ఒప్పందం కుదుర్చుకున్నాడు. తద్వారా భారత ఉపఖండంలోని బ్రిటిష్ వారు చేపట్టిన పెద్ద సామ్రాజ్య నిర్మాణ ప్రక్రియలో సహకారి అయ్యాడు. పటియాలా బ్రిటిష్ రాజ్ కాలంలో 17-తుపాకుల వందనం (17-గన్ సెల్యూట్) రాజ్యంగా మారింది. కరమ్ సింగ్, నరీందర్ సింగ్, మహేంద్ర సింగ్, రాజిందర్ సింగ్, భూపిందర్ సింగ్,, యదువీంద్ర సింగ్ వంటి పటియాలా పాలకులకు బ్రిటిషు వారు గౌరవ మర్యాదలతో సంభావించారు ఎడమ|thumb|18 వ శతాబ్దంలో నిర్మించిన ఖిలా ముబారక్ యొక్క ప్రధాన ద్వారం, దర్శని గేట్. నగరం ఈ కోట చుట్టూ విస్తరించింది. పటియాలా నగరాన్ని దేవాలయ నిర్మాణ శైలిలో రూపొందించి, అభివృద్ధి చేసారు. పటియాలా లోని తొలి స్థిరనివాసులు సిర్హింద్ కు చెందిన హిందువులు. వాళ్ళు దర్శని గేట్ వెలుపల తమ వ్యాపార సంస్థలను తెరిచారు.
ఈ రాజ మహలుకు ఇప్పుడు కెప్టెన్ అమరీందర్ సింగ్ నేతృత్వం వహిస్తున్నాడు. అతను ప్రస్తుత పంజాబ్ ముఖ్యమంత్రి కూడా. ఈ రాజ వంశీకులను తూర్పు పంజాబ్లో సాంస్కృతిక, రాజకీయ చిహ్నాలుగా భావిస్తారు.
1813 నుండి 1845 వరకు పాలించిన మహారాజా కరం సింగ్ (పంజాబ్ లోని పటియాలా సిక్కు రాజ్యం) బ్రిటిష్ ఈస్ట్ ఇండియా కంపెనీలో చేరి పంజాబ్ మహారాజా రంజిత్ సింగ్ యొక్క సిక్కు సామ్రాజ్యానికి వ్యతిరేకంగా జరిగిన మొదటి ఆంగ్లో సిక్కు యుద్ధాల సమయంలో బ్రిటిష్ వారికి సహాయం చేసింది. అప్పట్లో రంజిత్ సింగ్ రాజ్యం టిబెట్ కాశ్మీర్, ఆఫ్ఘన్ సరిహద్దుల సమీపంలో పెషావర్ నుండి పంజాబ్ మైదానాల వరకూ విస్తరించింది.
విద్య
కుడి|thumb|పటియాలాలోని మోహింద్రా కళాశాల 1947 లో భారత స్వాతంత్ర్యం వచ్చినప్పటి నుండి, పటియాలా పంజాబ్ రాష్ట్రంలో ఒక ప్రధాన విద్యా కేంద్రంగా అవతరించింది. ఈ నగరంలో థాపర్ విశ్వవిద్యాలయం, ఎల్.ఎమ్. థాపర్ స్కూల్ ఆఫ్ మేనేజ్‌మెంట్, జగత్ గురు నానక్ దేవ్ పంజాబ్ స్టేట్ ఓపెన్ యూనివర్శిటీ, పంజాబ్ స్పోర్ట్స్ యూనివర్శిటీలు ఉన్నాయి. పంజాబీ విశ్వవిద్యాలయం, రాజీవ్ గాంధీ నేషనల్ యూనివర్శిటీ ఆఫ్ లా, జనరల్ శివదేవ్ సింగ్ దివాన్ గుర్బాచన్ సింగ్ ఖల్సా కాలేజ్, మోహింద్రా కాలేజ్, ఆర్యన్స్ కాలేజ్ ఆఫ్ లా, ముల్తాని మాల్ మోడీ కాలేజ్, రాజీంద్ర హాస్పిటల్, ప్రభుత్వ వైద్య కళాశాల, పటియాలా, ప్రొ. గుర్సేవాక్ సింగ్ ప్రభుత్వ శారీరక విద్య కళాశాల, బాలికల ప్రభుత్వ కళాశాల వీటిలో కొన్ని. ఉత్తర భారతదేశంలోని ప్రధాన వాణిజ్య కళాశాలలలో ఒకటైన ప్రభుత్వ బిక్రామ్ కాలేజ్ ఆఫ్ కామర్స్, కూడా నగరం లోనే ఉంది.
పటియాలాలోని నేతాజీ సుభాష్ నేషనల్ ఇన్స్టిట్యూట్ ఆఫ్ స్పోర్ట్స్ ఉత్తర భారతదేశపు క్రీడా కేంద్రంగా ఉంది. పటియాలా లోని రాజీవ్ గాంధీ నేషనల్ యూనివర్శిటీ ఆఫ్ లా, 2006 పంజాబ్ ప్రభుత్వ చట్టం ప్రకారం స్థాపించారు. ఇది ఉత్తర భారతంలోని మొదటి జాతీయ న్యాయ పాఠశాల.
పటియాలాలో ఉన్న విశ్వవిద్యాలయాలు: పటియాలాలోని పాఠశాలల జాబితా:
జనాభా
పటియాలా నగరంలో హిందూ మతం, సిక్కు మతాలు ప్రధానమైనవి. మైనారిటీలు ముస్లింలు, క్రైస్తవులు, జైనులు, బౌద్ధులు ఉన్నారు.
2011 జనాభా లెక్కల ప్రకారం, పటియాలా నగర జనాభా శివార్లతో కలిపి 446,246, పటియాలా నగరం వరకు 406,192. జనాభాలో పురుషులు 54%, స్త్రీలు 46% ఉన్నారు. పటియాలా సగటు అక్షరాస్యత రేటు 86% ఇది జాతీయ సగటు 64.9% కంటే ఎక్కువ. పటియాలా జనాభాలో ఐదేళ్ళ లోపు పిల్లలు మొత్తం జనాభాలో 10% మంది ఉన్నారు
సంస్కృతి, సంప్రదాయాలు
thumb|పటియాలా [[ఫుల్కారీ|ఫుల్కారి]] మాల్వా ప్రాంతంపై పటియాలా ప్రభావం, కేవలం రాజకీయ ప్రభావమే కాక, దాన్ని మించి విస్తరించింది. పటియాలా మత, సాంస్కృతిక జీవితాల సమితి. విద్యాపరంగా, పటియాలా ముందంజలో ఉంది. 1870 లోనే డిగ్రీ స్థాయి చదువు కలిగిన కళాశాల మొహీంద్రా కళాశాల ఈ నగరంలో ఉంది. ఈ ప్రాంతంలో ఈ స్థాయి కళాశాలల్లో ఇది తొలి తరానికి చెందినది.
బ్రిటిష్ ఇండియా విభజన తరువాత, ముస్లింలు సామూహికంగా పాకిస్తాన్‌కు వలసపోయారు. అదే సమయంలో, చాలా మంది హిందూ, సిక్కు శరణార్థులు పాకిస్తాన్ నుండి వలస వచ్చి పటియాలాలో స్థిరపడ్డారు. అప్పటి పటియాలా మహారాజా, హిస్ హైనెస్ యాదవీంద్ర సింగ్, పెప్సుకు చెందిన రాజ్‌ప్రముఖ్‌గా ఉండేవాడు. ఆయన తన భార్య మహారాణి మొహిందర్ కౌర్‌తో కలిసి పెద్ద సంఖ్యలో శిబిరాలను నిర్వహించి ప్రజల కోసం అవిశ్రాంతంగా పనిచేశారు.
రవాణా
పటియాలా భారతదేశంలో అత్యధిక తలసరి వాహనాలు కలిగిన నగరాల్లో ఒకటి.
నగరం నుండి అంబాలా, కైతాల్, చండీగఢ్, అమృత్‌సర్, ఢిల్లీ తదితర నగరాలకు రోడ్డు సౌకర్యం ఉంది.. పటియాలా నుండి రాష్ట్ర రహదారి 8 ద్వారా లుధియానా, జలంధర్, అమృత్సర్ వంటి నగరాలకు వెళ్ళే ఎన్‌హెచ్ 1 కు సంధానం ఉంది. NH 1 సిర్హింద్ వరకు వెళ్తుంది. NH 64 (జిరాక్‌పూర్ - పటియాలా - సంగ్రూర్ - భటిండా) పటియాలాను రాజ్‌పురాతో కలుపుతుంది.
పటియాలా రహదారితో పాటు రైలు ద్వారా కూడా ఢిల్లీకి చక్కటి రవాణా సౌకర్యం ఉంది. పటియాలాకు అంబాలా రైల్వే డివిజన్ కింద రైల్వే స్టేషన్ ఉంది. పటియాలా విమానాశ్రయం ప్రస్తుతం పనిచేయడం లేదు. సమీప దేశీయ విమానాశ్రయం చండీగఢ్ విమానాశ్రయం. ఇది సుమారు 62 కిలోమీటర్ల దూరంలో ఉంది. పటియాలాకు నభా పట్టణం చాలా దగ్గరలో, 27 కిలోమీటర్ల దూరంలో ఉంది.
పటియాలా నుండి ప్రధాన పట్టణాలకు దూరాలు:
మూలాలు
వర్గం:Coordinates on Wikidata
లైట్ ఇన్ ఆగష్టు
లైట్ ఇన్ ఆగస్టు 1932 లో దక్షిణ అమెరికా రచయిత విలియం ఫాల్క్‌నర్ రాసిన నవల. ఇది దక్షిణ గోతిక్, ఆధునిక సాహిత్య ప్రక్రియలకు చెందినది.
ఫాల్క్‌నర్ ఇంటి ఆధారంగా కల్పిత జిల్లా అయిన మిస్సిస్సిప్పిలోని యోక్నపటావ్ఫా జెఫెర్సన్‌లో వేర్వేరు సమయాల్లో వచ్చిన ఇద్దరు అపరిచితులపై ఈ నవల కేంద్రీకృతమై ఉంది. ఈ నవల రచయిత యొక్క ప్రస్తుత రోజు, అంతర్యుద్ధ కాలంలో స్థిరపడింది. ఈ కథాంశం అలబామాకు చెందిన తెల్ల మహిళ, యువ గర్భిణీ లేనా గ్రోవ్, తనకు పుట్టబోయే బిడ్డ తండ్రి కోసం అన్వేషణ మీద ఆధారపడి ఉంటుంది. ఆ తరువాత జెఫెర్సన్‌లో స్థిరపడిన తెల్ల తెగకు చెందిన జో క్రిస్‌మస్ జీవితాన్ని అన్వేషించడానికి ఈ కథాంశం అన్వేషిస్తుంది, కాని తను నల్లజాతి వంశపారంపర్యుడని రహస్యంగా నమ్ముతాడు.
నలందపాలెం
నలందపాలెం కృష్ణా జిల్లా అవనిగడ్డ మండలానికి చెందిన గ్రామం.
లైట్ ఇన్ ఆగష్టు
క్రైస్తవ ఉపమానం, మౌఖిక కథల నుండి వచ్చే వదులుగా, నిర్మాణాత్మకమైన ఆధునికవాద కథన శైలిలో,ఫాల్క్‌నర్ అమెరికన్ సౌత్‌లో జాతి, లింగం, తరగతి, మతం యొక్క ఇతివృత్తాలను అన్వేషిస్తాడు. వారి సమాజంలో తప్పుగా, బహిష్కరించబడిన లేదా అట్టడుగున ఉన్న పాత్రలపై దృష్టి పెట్టడం ద్వారా, అతను ప్యూరిటానికల్, పక్షపాత గ్రామీణ సమాజానికి వ్యతిరేకంగా పరాయీకరించబడిన వ్యక్తుల ఘర్షణను చిత్రీకరిస్తాడు. ప్రారంభదిశలో నవల యొక్క ఆదరణ ప్రజలలో మిశ్రమంగా ఉంది. కొంతమంది సమీక్షకులు ఫాల్క్‌నర్ శైలిని, విషయాలను విమర్శించారు. ఏదేమైనా, కాలక్రమేణా, ఈ నవల ఫాల్క్‌నర్ రాసిన అతి ముఖ్యమైన సాహిత్య రచనలలో ఒకటిగా, 20 వ శతాబ్దపు ఉత్తమ ఆంగ్ల భాషా నవలలలో ఒకటిగా పరిగణించబడింది.
ప్రధాన పాత్రలు
వర్గం:నవలలు
నలందపాలెం
గ్రామ భౌగోళికం
సముద్రమట్టానికి 6 మీ.ఎత్తు
సమీప గ్రామాలు
రేపల్లె, మచిలీపట్నం, తెనాలి, పెడన
గ్రామానికి రవాణా సౌకర్యాలు
అవనిగడ్డ, నాగాయిలంక నుండి రోడ్దురవాణా సౌకర్యం కలదు. రైల్వేస్టేషన్: గుంటూరు 66 కి.మీ
గ్రామానికి వ్యవసాయం, సాగునీటి సౌకర్యం
ఊరచెరువు:- గ్రామములో అధ్వాన్నంగా ఉన్న ఈ చెరువును ఇటీవల ప్రభుత్వం ప్రవేశపెట్టిన నీరు-చెట్టు కార్యక్రమం క్రింద, రు. 3.11 లక్షల వ్యయంతో పూడిక తీసి, గట్లను పటిష్టంచేసి అభివృద్దిచేసారు. చెరువు చుట్టూ ఉన్న ఆక్రమణలను సైతం తొలగించారు. గట్ల వెంట ఉన్న ముళ్ళపొదలు, పిచ్చిచెట్లు, చెత్తాచెదారాన్ని తొలగించి శుభ్రం చేసారు. గ్రామoలో ఏ ప్రాంతంలో వర్షం కురిసినా ఆ నీరు చెరువులోనికి వచ్చేలాగా డ్రెయినును ఏర్పాటు చేసారు. ఈ మధ్యన కురుస్తున్న, ప్రతి వర్షపు చినుకూ, చెరువులోకి చేరి, చెరువు నిండుకుండలాగా తయారై, చెరువులో జలకళ ఉట్టిపడుచున్నది. [3]
శ్రీ రామాలయం
ఈ ఆలయంలో ప్రతి సంవత్సరం, శ్రీరామనవమి ఊత్సవాలు, చలువ పందిళ్ళు వేసి, 9 రోజులపాటు వైభవంగా నిర్వహించెదరు. ఆలయానికి రంగులద్ది, రంగురంగుల విద్యుద్దీపాలతో అలంకరించెదరు. [2]
గ్రామంలో ప్రధాన వృత్తులు
వ్యవసాయం
గ్రామంలోని విశేషాలు
ఈ గ్రామానికి చెందిన శ్రీ దాసరి వెంకట శ్రీమన్నారాయణ, ఎం.ఎస్.సి., ఎం.ఫిల్., చదివి, రెండు దశాబ్దాలుగా విద్యాశాఖలో పనిచేయుచున్నారు. పల్లెలలో విద్యాభివృద్ధికి విశేష కృషిచేసినందులకు, వీరికి 2014 సంవత్సరానికి జాతీయ ఉత్తమ ఉపాధ్యాయ పురస్కారం లభించినది. వీరు గత సంవత్సరం, ఉపాధ్యాయ దినోత్సవం సందర్భంగా, ఆంధ్రప్రదేశ్ రాష్ట్ర ముఖ్యమంత్రి శ్రీ నారా చంద్రబాబునాయుడుగారి చేతులమీదుగా రాష్ట్ర ఉత్తమ ఉపాధ్యాయ పురస్కారం అందుకున్నారు. [4]
వెలుపలి లంకెలు
[2] ఈనాడు కృష్ణా/అవనిగడ్ద; 2014,ఏప్రిల్-8; 3వపేజీ. [3] ఈనాడు కృష్ణా/అవనిగడ్డ; 2015,ఆగస్టు-9; 2వపేజీ. [4] ఈనాడు అమరావతి; 2015,ఆగస్టు-20; 20వపేజీ.
గుండె ఆహారం
గుండె ఆరోగ్యముగా, పదిలముగా ఉండడానికి పలు ఆరోగ్యకరమైన ఆహారపదార్ధాలు ఉన్నాయి. గుండె రిస్క్ కు గురికాకుండా ఉండాలంటే తక్కువగా శాచ్యురేటెడ్ ఫ్యాట్ ఉండే రెడ్ మీట్, తాజాపండ్లు, కూరగాయలు, ఎక్కువ చేపలు, తక్కువ పంచదార, ఎక్కువ ఫైబర్ తీసుకోవాలి.
కొన్ని ముఖ్యమైన ఆహారపదార్ధములు :
టొమాటోలు
వీటిలో విటమిన్లు, లైకోపిన్‌ లు, పుష్కలముగా ఉంటాయి. ఇవి గుండె జబ్బుల రిస్క్ ను తగ్గిస్తాయి. టమాటోలు ఏవిధము గానైనా తినవచ్చును. యాంటీ ఆక్షిడెంట్లు, లైకోపిన్‌ మూలంగానే టొమాటోలు ఎర్రగా ఉంటాయి. రక్త ప్రసరణ నియంత్రించడానికి ఉపయోగపడతాయి. విటమిన్‌ " సి, ఇ, ప్లేవనాయిడ్స్, పొటాషియం వంటివి పుష్కలము గా ఉంటాయి.
బ్రోకోలీ (పచ్చ క్యాలీఫ్లవర్‌)
ఇది ఒక రకము తోటకూర లాంటిది. వీటిలో కెరోటి నాయిడ్స్, ఇండోల్స్, లాంటి రసాయన సమ్మేళనాలుంటాయి. ఇవి కాన్సర్ కణాలు ఉత్పత్తి కాకుండా నిరోధిస్తాయి. బ్రకోలీ లో విటమిన్‌ ' సి ' ఎక్కువగా ఉంటుంది. యాంటీ ఆసిడెంట్స్ గా పనిచేసే విటమిన్‌ ' ఇ ' ఇంకా కాల్సియం, బి 2, ఐరన్‌ ఎక్కువగా ఉంటాయి. అధిక రక్తపోటు నుండి గుండెను రక్షించే " సల్పరోఫన్‌ " ఇందులో ఉంటుంది.
దానిమ్మ
ప్రతిరోజూ ఒకగ్లాసు దానిమ్మ రసము తీసుకునట్లయితే కొలెస్టిరాల్ కంట్రోల్ లో ఉంటుంది. ఇందులో ఉండే విటిమిన్‌ ' బి 12 ' రక్తములో ఎర్ర రక్తకణాలు తయారీ కి అవసరము. గుండె ఆరోగ్యాన్ని పెంచే యాంటి ఆక్షిడెంట్లు అధికము గా ఉన్నందున ఇది గుండ జబ్బులు రానీయకుండా కాపాడును.
గుమ్మడి కాయ
గుమ్మడి కాయలలో బీటాకెరోటిన్‌ లు ఎక్కువగాఉంటాయి. ఇవి శరీరములో విటమిన్‌ ' ఎ ' గా మార్పుచెంది భగు ప్రయోజనాలు కలిగిస్తాయి. గుండెజబ్బులు, క్యాన్సర్, త్వరగా వయసు పెరిగినట్లు కనిపించడానికి కారణమయ్యే ఫ్రీరాడిలల్స్ ప్రారదోలడము లో సహకరించి గుండెను కాపాడుతుంది. పొటాషియం ఎక్కువగా ఉన్నందున గుండెకు మేలు జరుగుతుంది.
చేపలు
ఒమెగా 3 ఫ్యాటీ యాసిడ్స్ దండిగా ఉంటాయి. రక్తనాళాలలో అడ్డంకులు ఏర్పడకుండా, గుండె వాపు రాకుండా, కొలెస్టిరాల్ తగ్గించడము ద్వారా ఈ ఒమెగా 3 ఫ్యాటీయాసిడ్స్ కాపాడుతాయి. సార్డిన్‌ చేపలలో ఒమెగా 3 ఫ్యాటీ యాసిడ్స్ ఎక్కువగా ఉంటాయి. సన్నని ఎముకలు చిన్నవిగా ఉన్న చిన్న చేపలలో ఖనిజలవణాలు ఎక్కువగా ఉండును.
బెర్రీస్
బెర్రీస్ గుండె ఆరోగ్యానికి మంచి పౌష్టికాహారము. ఇవి తినడం వల్ల రక్తపోటు తగ్గుతుంది. మంచి కొలెస్టిరాల్ పెరుగుతుంది. బెర్రీస్ లో " పాలిఫినాల్స్, యాంటీఆక్షిడెంత్లు రోగాలపై పోరాడి గిండెను కాపాడు తాయి.
అర్జున్ మాథుర్
అర్జున్ మాథుర్ (జననం 18 అక్టోబర్ 1981) భారతదేశానికి చెందిన సినిమా నటుడు. ఆయన హిందీ సినిమాలు, వెబ్ సిరీస్, టెలివిజన్ సీరియల్స్‌లో నటిస్తున్నాడు.
అవన్లాఖా సింగ్
భౌగోళికం, జనాభా
అవన్లాఖా సింగ్ (159) అన్నది అమృతసర్ జిల్లాకు చెందిన అజ్నాల తాలూకాలోని గ్రామం, ఇది 2011 జనగణన ప్రకారం 162 ఇళ్లతో మొత్తం 853 జనాభాతో 233 హెక్టార్లలో విస్తరించి ఉంది. సమీప పట్టణమైన రాజా సాన్సి అన్నది 20 కి.మీ. దూరంలో ఉంది. గ్రామంలో మగవారి సంఖ్య 446, ఆడవారి సంఖ్య 407గా ఉంది. షెడ్యూల్డ్ కులాల సంఖ్య 119 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37219.
విద్యా సౌకర్యాలు
గ్రామంలో 1 ప్రభుత్వ బాలబడి, 1 ప్రభుత్వ ప్రాథమిక పాఠశాల, 1 ప్రభుత్వ మాధ్యమిక పాఠశాల ఉన్నాయి.
ప్రభుత్వ వైద్య సౌకర్యాలు
సమీప సామాజిక ఆరోగ్య కేంద్రంగ్రామానికి 5 కిలోమీటర్ల లోపే ఉంది. సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప మాతా శిశు సంరక్షణా కేంద్రంగ్రామానికి 5 నుంచి 10 కిలోమీటర్ల లోపే ఉంది.
సమీప ప్రత్యామ్నాయ ఔషధ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీప ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీప పశు వైద్యశాలలుగ్రామానికి 5 నుంచి 10 కిలోమీటర్ల లోపే ఉంది. సమీప సంచార వైద్య శాలలు గ్రామానికి 10 కిలోమీటర్ల కన్నా దూరంలో ఉంది. సమీప కుటుంబ సంక్షేమ కేంద్రంగ్రామానికి 5 నుంచి 10 కిలోమీటర్ల లోపే ఉంది.